Tanjug | 10. maj 2019.\nZaštitnik građana Zoran Pašalić očekuje da se uz preporuke udruženja novinara izradi zajednička platforma na kojoj bi se, između ostalog, evidentirali napadi i pritisci na medije.\nPašalić je rekao i da bi institucija Zaštitnika građana učestvovala u njenoj izradi.\nKako kaže, na njoj bi se evidentirali napadi, vreme napada, kao i šta se može smatrati pod pritiskom.\n„I ono što je najvažnije je šta su institucije države preduzele da to spreče“, rekao je Pašalić gostujući na TV Prva.\nOn je dodao da takvu evidenciju vodi više institucija i udruženja, ocenjujući da je to problem, jer su podaci različiti.\n„Recimo UNS ima jednu statistiku, NUNS ima drugu, policija treću, tužilaštvo četvrtu, sudovi imaju petu. Bitno je definisati pojmovnik svakog pritiska ili napada da bi svakome bilo jasno šta podrazumeva određena radnja nekog lica ili neke institucije u odnosu na slobodu medija“, smatra Pašalić.\nPrema njegovim recima, platforma oko koje bi se svi saglasili bi imala „težinu“ pred domaćim, ali i međunarodnim institucijama. Povodom današnje naslovne strane dnevnog lista Danas na kojoj piše da „Pašalić tajno snima razgovore sa zaposlenima“, Ombudsman kaže da će poslati demanti.\n„Svakako da hoću. Bio je i slučaj kad je objavljeno da im nismo poslali tražene informacije od javnog značaja, posle su shvatili da su pogrešili. Ne očekujemo ni izvinjenja, to je naš doprinos slobodi štampe“, kaže Pašalić.\nZaštitnik građana je rekao i da su pritužbe novinara prema Ombudsmanu bile u vezi sa njihovim ekonomskim položajem.\nNapadi na novinare NUNS UNS Zoran Pašalić\n← Novinari podneli predstavku Evropskom sudu zbog kampanje na Pinku i u Informeru\nBukumirović: Mašinerija lažnih vesti →


Održana prva internet radionica za pripremu prijedloga projekata u okviru IPA Programa prekogranične saradnje Srbija–Bosna i Hercegovina 2014-2020 – Cross-border Programme\nYou are here: Home / Vijesti / Vijesti i događaji / Održana prva internet radionica za pripremu prijedloga projekata u okviru ...\nRadionica na temu „Priprema prijedloga projekata u okviru Programa prekogranične saradnje Srbija–Bosna i Hercegovina 2014–2020“ održana je 26. aprila 2021. godine. U okviru priprema za raspisivanje predstojećeg poziva za dostavljanje prijedloga projekata radionicu su organizovali Direkcija za evropske integracije BiH i Ministarstvo za evropske integracije Republike Srbije uz pomoć Zajedničkog tehničkog sekreterijata Programa.\nRadionici je prisustvovao preko 20 predstavnika nacionalnih i lokalnih institucija, razvojnih agencija, nevladinih organizacija. Učesnicima je detaljno predstavljen Program prekogranične saradnje dvije zemlje, njegovi ciljevi, struktura i prioriteti, ključni aspekti projektnog ciklusa i razvijanja projekata ali i praktični savijeti o načinu apliciranja i pripreme matrice logičkog okvira. Svi zainteresovani imali su priliku da dobiju odgovore na pitanja i učestvuju u diskusiji.\nPriprema IPA III Programa prekogranične saradnje Srbija – Bosna i Hercegovina... Uspešno održana druga internet radionica na temu pripreme prijedloga proj...


Пројекат – Програмирај! | Društvo za informatiku Srbije\nProjekat – Programiraj!\nU osnovnim školama u Republici Srbiji nastava predmeta Informatika i računarstvo realizuje se samo u školama koje procenjuju da ispunjavaju tehničke i kadrovske uslove. Do septembra 2016. godine nastavni sadržaji ovog predmeta bili su tematski segmentirani i dominantno okrenuti ka korišćenju postojeće tehnologije. Postojala je mogućnost izučavanja programiranja od šestog razreda, u okviru izbornog modula koji je u praksi veoma retko realizovan.\nOd školske 2016/17.god. u osnovnim školama u Republici Srbiji implementira se novi nastavni program predmeta Informatika i računarstvo. Korenite izmene koje novi program donosi ogledaju se, pre svega, u sadržaju nastavne teme Računarstvo koja predviđa da učenici u petom i šestom razredu konstruišu osnovna programerska i algoritamska znanja radeći na zadacima plitke algoritamske složenosti i prolazeći kroz sve osnovne koncepte i elemente programiranja.\nPredviđeno je da se učenici VI razreda (ali i svi drugi zainteresovani osnovci) bave programiranjem u nekom od tekstualnih programskih jezika. Intencija je da, nakon u V razredu savladanih osnovnih koncepata programiranja, učenici u VI razredu steknu i klasično algoritamsko-programersko iskustvo.\nNovi nastavni program zasnovan je na ishodima i kao takav izmešta nastavnika iz uloge izvršioca nastavnog programa i daje mu slobodu da taj program zaista kreira, vodeći računa o konkretnim uslovima u kojima radi i o učenicima koje podučava.\nKao podršku nastavnicima u primeni novih programa, MPNTR je uspostavilo Mudl platformu na koju je trenutno (21.09.2016.) upisano 1926 nastavnika. U okviru brojnih tematskih foruma iskristalisala se jasna potreba nastavnika za pružanjem konkretne pomoći za implementaciju novog nastavnog programa. Sa druge strane, nizak nivo digitalne pismenosti opšte populacije ukazuje na neophodnost pružanja adekvatne podrške učenicima i njihovim roditeljima/starateljima u sferi programiranja.\nKljučne aktivnosti programa:\nosmišljavanje koncepata, aktivnosti i zadataka programiranja u nekom od tekstualnih programskih jezika koje učenici treba da usvoje i izvedu (usklađenih sa nastavnim programom koji podrazumeva 18 časova (polovinu godišnjeg fonda časova) u okviru teme Računarstvo)\nsnimanje video-tutorijala koji detaljno objašnjavaju realizaciju svakog od predviđenih koncepata/aktivnosti/zadataka (snimci će predstavljati kombinaciju obraćanja nastavnika i snimaka ekrana tokom procesa programiranja – screen capturing)\ntitlovanje video materijala na srpski jezik (ćirilično i latinično pismo)\nizrada tekstualnog priručnika za učenike u digitalnom obliku na ćiriličnom i latiničnom pismu, u kome se detaljno objašnjava realizacija svakog od predviđenih koncepata/aktivnosti/zadataka\nkreiranje javno dostupnog veb-mesta na koje će biti postavljeni svi kreirani digitalni sadržaji\nkreiranje Mudl kursa namenjenog nastavnicima informatičkih predmeta koji rade u osnovnim školama sa kreiranim digitalnim sadržajima\npostavljanje kreiranog kursa na Mudl platformu MPNTR-a\nizrada tekstualnog priručnika za realizaciju školskih časova (u digitalnom obliku) koji sadrži detaljne metodičke pripreme za nastavnike na ćiriličnom i latiničnom pismu\nobuka 60 nastavnika za korišćenje izrađenog nastavnog materijala i horizontalnu diseminaciju, koja bi se izvodila onlajn i u regionalnim centrima za stručno usavršavanje nastavnika\npromocija aktivnosti i veb-mesta programa\nRealizacijom programa biće kreirani raznorodni multimedijalni edukativni i promotivni materijali. Njihovim postavljanjem na javno dostupno veb-mesto i dozvolom za slobodno preuzimanje biće obezbeđen kontinuirani doprinos podizanju nivoa znanja učenika osnovnih škola u oblasti programiranja u nekom od tekstualnih programskih jezika. Roditeljima, starateljima i zainteresovanoj javnosti biće omogućeno da, izučavanjem ponuđenih obrazovnih materijala, unaprede sopstvene digitalne kompetencije.\nNa javnom konkursu odabranim nastavnicima informatičkih predmeta u osnovnim školama biće obezbeđeno pohađanje Mudl kursa koji će ih osnažiti za implementaciju novog nastavnog programa i horizontalnu diseminaciju naučenog.\nProgram je struktuiran tako da prvenstveno doprinese podizanju nivoa znanja učenika osnovnih škola u oblasti programiranja. Kreiranje javno dostupnog veb-mesta čiji sadržaj čine za preuzimanje slobodni edukativni materijali kreirani tokom realizacije programa doprineće samo regulaciji učenika kada je učenje programiranja u pitanju.\nPosredno, program nudi i jedno od mogućih rešenja za realizaciju nastavne teme Računarstvo u VI razredu osnovne škole. Kao takav, on pokriva početne potrebe učenika i nastavnika na čitavoj teritoriji Republike Srbije.\nPosebna pažnja posvećena je potrebama učenika sa oštećenim sluhom (titl na srpskom jeziku, ćirilično i latinično pismo).\nKreirani Mudl kurs za nastavnike biće javno dostupan na sajtu MPNTR-a i distribuiran svim osnovnim školama koje imaju Mudl platforme ili planiraju da ih instaliraju.\nUčenicima i njihovim roditeljima/starateljima biće omogućeno da ovom kursu pristupe preko školskih Mudl platformi.\nAko bude postojalo interesovanje, kreiran edukativni materijal moguće je dopuniti titlovima na jezicima nacionalnih manjina. Takođe, priručnik za učenike i priručnik za realizaciju školskih časova moguće je prevesti na jezike nacionalnih manjina.\nTokom vremena, kreirane materijale moguće je dopunjavati sadržajima za kojima se bude pojavila potreba ili sadržajima koje ponude nastavnici-praktičari i/ili roditelji/staratelji koji se ovom oblašću bave. U tom smislu, postoji mogućnost nastavka nekih aktivnosti programa i nakon prestanka pružanja finansijske podrške Ministarstva.


VAŽNA RELIKVIJA Vladici Jefremu uručena čestica kamena Ipatijevske kuće | Banjaluka.net\nVAŽNA RELIKVIJA Vladici Jefremu uručena čestica kamena Ipatijevske kuće\nČlanovi Imperatorskog palestinskog pravoslavnog društva – odjeljenje Nižnji Novgorod, sa Jurijem Smorodovim na čelu, donijeli su Njegovom preosveštenstvu vladici banjalučkom Jefremu česticu kamena iz Ipatijevske kuće, gdje je ubijena carska porodica Romanov.\nPredsjednik Imperatorskog palestinskog pravoslavnog društva za Republiku Srpsku i Srbiju sveštenik Miladin Mitrović izjavio je da je riječ o izuzetno važnoj relikviji, koja će biti uzidana u rusko-srpski hram u Banjaluci, koji će biti posvećen carskoj porodici.\nPremi njegovim riječima, Ipatijevska kuća je poslije ubistva Romanovih, za vrijeme Oktobarske revolucije, potpuno uništena, ali su, zahvaljujući pravoslavnim hrišćanima, dijelovi odnosno kamenje te kuće skrivani i sačuvani.\n– S obzirom na to da su posvetili veliku pažnju izgradnji rusko-srpskog hrama u Banjaluci, članovi Imperatorskog društva donijeli su i predali vladici Jefremu ovu česticu kamena, koji će biti uzidan u crkvu u periodu kada gradnja bude nastavljena – rekao je Mitrović.\nOn je istakao da je čestica kamena donesena uz propratno pismo predsjednika Imperatorskog palestinskog društva Sergeja Stjepašina, nekadašnjeg premijera i ministra unutrašnjih poslova Rusije.\n– Time su pokazali svoju privrženost i želju da ovaj projekat bude simbol povezivanja srpskog i ruskog naroda i da se na takav način još više ukrijepe naše duhovne, kulturne i istorijske veze – rekao je Mitrović.\nU banjalučkom naselju Aleja centar 17. septembra osveštan je temelj srpsko-ruskog hrama i duhovno-kulturnog centra koji se gradi u čast ruske carske porodice Romanov.


Jeftinija i kraća procedura za legalizaciju objekata - Ekonomske Vesti\nJeftinija i kraća procedura za legalizaciju objekata\n17. sep. 2015 Andrija Matić 0 Comments divlja gradnja, legalizacija, Ministarstvo građevinarstva, ozakonjenje, Zorana Mihajlović\nPotpredsednik Vlade Republike Srbije i ministar građevinarstva, saobraćaja i infrastrukture Zorana Mihajlović izjavila je danas da je cilj Nacrta zakona o ozakonjenju objekata, koji ulazi u javnu raspravu, brzo, lako i jeftino ozakonjenje kuća i stanova u Srbiji.\nMihajlović je, gostujući u Dnevniku Radio-televizije Srbije (RTS), rekla da je ovo šesti pokušaj legalizacije nelegalne gradnje u Srbiji, koja je uzela razmere od milion i po objekata, od kojih vlasnici čak polovine njih nikada nisu ni podneli zahtev za legalizaciju, a ovo je poslednja šansa da to učine.\nSada kada se nudi mogućnost da se to obavi sa dva papira i kada troškovi za objekte do 100 metara kvadratnih, kakvih je većina, budu 238 puta manji i iznose oko 100 evra, nema razloga da to ne bude sprovedeno, poručila je ona.\nMihajlović je ukazala na to da će svi koji imaju zamerke biti u mogućnosti da ih iznesu tokom javne rasprave, čime će doprineti tome da se dođe do najboljeg rešenja.\nAko divlju gradnju ne sasečemo u korenu, ne možemo uopšte pričati o očekivanjima da građevinarstvo u Srbiji podigne udeo u ukupnom BDP-u Srbije, rekla je ona, uz podsećanje na to da je cilj da ova grana čini oko šest odsto BDP-a Srbije.\nPrema njenim rečima, zakon o ozakonjenju će stupiti na snagu odmah po usvajanju u Skupštini Srbije, što se očekuje u oktobru.\nTo znači da već do sredine naredne godine možemo da imamo uređeno tržište, o čemu su u Srbiji pričale gotovo sve prethodne vlade dok se broj nelegalnih objekata samo uvećavao, zaključila je Mihajlović.\n← Čekajući Fed?\nBajden: Znam da Vučić mnogo nervira Ruse →


Naslovna strana za nedelju, 5. maj 2019. godine – Krstarica\nNaslovna strana za nedelju, 5. maj 2019. godine\nBeta 5. maja 2019. 08:35\nDnevni listovi na naslovnim stranama od nedelje, 5. maja, najviše pažnje poklanjaju napadu kosovske policije na Srbe iz Štrpca, protestima opozicije u Beogradu i posledicama sastanka lidera regiona održanom u Berlinu.\nALO – „Cirkus Kolorado pred Vučićevim vratima“, list izveštava o novom protestu opozicionog Saveza za Srbiju u Beogradu. „Za fiktivni brak u EU i do 30.000“, o tome da su mali oglasi puni ponuda za fiktivne brakove sa državljanima Evropske unije.\nBLIC – „Slovenija i Severna Makedonija najviše profitirale od kosovskih taksa“, list pod tim naslovom donosi istraživanje o ekonomskim efektima carinskih barijera koje je Kosovo uvelo na robu iz Srbije i BiH. „Veruju da idu u bolji život a završe kao seksualno roblje“, o žrtvama trgovine ljudima u Srbiji.\nVEČERNJE NOVOSTI – „Pendreci ROSU nas nisu uplašili“, tvrde Srbi iz Štrpca posle akcije kosovske policije. „Muku leče kanabisom sa crnog tržišta“, tekst o problemima ljudi u Srbiji koji kanabis koriste u medicinske svrhe.\nKURIR – „Mira i Sloba nisu naručili nijedno ubistvo“, tvrdi u intervjuu za Kurir bivši premijer Savezne Republike Jugoslavije Momir Bulatović. „Makron pobesneo na Haradinaja“, pod tim naslovom list donosi detalje sa sastanka lidera regiona u Berlinu.\nPOLITIKA – „Pomirenje zahteva pročišćenje sećanja“, kaže u intervjuu za Politiku državni sekretar Vatikana Pjetro Parolin. „Gužva iza rešetaka“, pod tim naslovom list donosi tekst o životu u zatvorima od Srbije do Amerike.


Logosoft Platinum sponzor ‘NetWork 9’ konferencije – FENA-BIZ\nHome Kompanije Logosoft Platinum sponzor ‘NetWork 9’ konferencije\nLogosoft Platinum sponzor ‘NetWork 9’ konferencije\nSARAJEVO, 20. februara (FENA) – Kompanija Logosoft najavila je da će devetu godinu zaredom biti Platinum sponzor tehnološke konferencije “NetWork 9” koja će od 27. do 29. marta biti održana u Neumu.\nDirektor Logosofta Damir Dizdarević izjavio je danas na pres-konferenciji u Sarajevu da je u proteklih devet godina Network konferencija postala i ostala najznačajnije mjesto okupljanja IT stručnjaka, kao i najkvalitetnijih predavača iz BiH i svijeta čime je zauzela važno mjesto u godišnjem kalendaru najznačajniih poslovno-tehnoloških događaja u regiji.\n– Logosoft od samog početka snažno podržava Network konferenciju, te svake godine učesnicima konferencije ponudi stručna predavanja koja kroz konkretne primjere iz naše prakse, sa stvarnim klijentima, daje primjere najboljih ICT rješenja za složene poslovno-tehnološke izazove s kojima se suočavaju moderne kompanije tokom procesa digitalne transformacije – rekao je Dizdarević.\nNetWork 9 konferencija je ove godine “Powered by Microsoft”, te je direktor Microsofta BiH Omar Krivošija izrazio zadovoljstvo saradnjom Logosofta i konferencije.\n– Logosoft je partner NetWork konferencije od samih njenih začetaka i iskreno se nadam da će pružati podršku i u budućnosti. Kroz dugogodišnju saradnju Logosoft i Microsoft su zajednički ulagali u razvoj, edukaciju i inovacije različitih servisa i rješenja koji su unaprijedili poslovne procese mnogih kompanija u BiH – dodao je Krivošija.\nTakođer, najavljeno je da će IT i poslovni stručnjaci na “NetWork 9” konferenciji imati priliku da uspostave nove poslovne kontakte i podijele vlastita iskustva iz primjene tehnoloških rješenja i platformi koja su im olakšala rad i komunikaciju.\nFederacija BiH u januaru smanjila i izvoz i uvoz


Naslovna/VESTI/ALARMANTNO: Ptičji grip juče je „sleteo“ u Srbiju!\nPrema prvim informacijama, uginulo je šest labudova u području Koviljskog rita, za koje je u novosadskom i kraljevačkom veterinarskom institutu potvrđeno da su oboleli od virusa H5N8, izazivačem bolesti, kaže izvor iz Ministarstva poljoprivrede.\nUginulo šest labudova kod Koviljskog rita / Foto: profimedia\nPrema njegovim rečima, to ministarstvo pozvalo je sve vlasnike živine da se pridržavaju propisanih mera kako se bolest ne bi širila.\nNadležni su juče poručili samo da se preduzimaju sve mere preventive u vezi sa „eventualnom pojavom i širenjem ptičjeg gripa“, a na farmere apeluju da živinu drže zatvorenu.\nBudimir Plavšić iz Ministarstva poljoprivrede, zadužen za veterinu, juče u toku dana je rekao je da se naša zemlja već pripremila za potencijalne slučajeve ptičjeg gripa H5N8, da rizik postoji, ali da razloga za brigu nema, kao i da je najbitnije da uzgajivači živine sprovode biosigurnosne mere na farmama, te da, ako je moguće, živina bude zatvorena i na malim i na velikim farmama.\nOn napominje da se od početka oktobra u Evropi pojavio određeni broj slučajeva ptičjeg gripa H5N8, koji se ne prenosi na ljude i opasan je samo po ptice i živinu. Slučajevi su registrovani u Danskoj, Holandiji, Nemačkoj, Švajcarskoj, Austriji i Mađarskoj, a od pre nekoliko nedelja postoji i slučaj jednog obolelog divljeg labuda u Hrvatskoj.


Postavio(la) admin u 17.10.2016. 10:34\nNajmlađi iz kruševačke badminton dinastije, Viktor Petrović, mlađi brat seniorskih reprezentativaca Srbije Borka i Dragoslava, osvojio je vicešampionsku titulu u singlu na Balkanskom prvenstvu za igrače do 13 godina. Prvenstvo je od 14. do 16. oktobra 2016. održano u Haskovu i Parvomaju (Bugarska). Naš reprezentativac je u okršaju za zlato poražen posle velike i neizvesne borbe u dva seta, koja su igrana na razliku, od prvog nosioca, Turčina Furkana Saraka (2:0). Na putu ka finalu Petrović je bio bolji od Rumuna Moise Kristijana (2:0) u osmini finala, Bugarina Staminira Terzijeva u četvrtfinalu (2:1), te Turčina Miraka Kantara (2:0) u polufinalu. U istoj konkurenciji Aleksandru Jovičiću pripala je bronza pošto je, nakon pobeda nad Turčinom Mustafom Barugom (2:0) i Grkom Teodorosom Papadopulosom (2:0), izgubio u polufinalu od takmičara Turske Saraka (2:0). U pojedinačnim konkurencijama u Bugarskoj osvojena je i brozna u muškom dubl u režiji Jovičića i Petrovića, koji su u sjajnom polufinalu poraženi od turske kombinacije Burak Alkaja, Furkan Sarak (2:1), potonjih osvajača zlatnog odličja.\nAleksandar Jovičić i Viktor Petrović\nOd ostalih srpskih reprezentativaca najbliža medalji u pojedinačnim konkurencijama bila je Nina Bogdanović koja je stala na korak od postolja u singlu izgubivši u četvrtfinalu od Turkinje Zejnep Devrilmez. U istoj konkurenciji Sanja Perić je poražena osmini finala, dok je Anđela Vitman izgubila na startu takmičenja, a istu sudbinu doživeli su Igor Jovanović u muškom singlu, Perićeva i Vitmanova u ženskom dublu, te Jovanović i Boganovićeva u mešovitom dublu. Takmičenju u pojedinačnim konkurencijama u Parvomaju prethodila je borba za medalje u ekipnim konkurencijama. Naša reprezentacija, koja je nastupila u sastavu Aleksandar Jovičić, Viktor Petrović, Igor Jovanović, Sanja Perić, Nina Bogdanović i Anđela Vitman, osvojila je bronzano odličje. Sa pobedom na Bugarskom B (5:0) i porazom od potenjeg osvajača zlata Turske (5:0) Srbija se plasirala u polufinale. Posle mnogo preokreta i velike borbe naš tim je u okršaju za finale poražen od Bugarske (3:2) pa je tako morao da se zadovolji bronzanim odličjem.\n“Svi naši igrači su pokazali maksimalno zalaganje i dostojno reprezentovali našu zemlju na tradicionalno veoma jakom Balkanskom šampionatu. U ekipnom delu takmičenja malo je nedostajalo da se plasiramo u finale, ali su domaćini za nijansu bili bolji u mixu što je i odlučio pobednika. U individualnoj konkurenciji je bilo mnogo uzbudljivih mečeva u kojima su naši igrači prikazali odličnu igru i došli do tri medalje. U muškom dublu Aleksandar Jovičić i Viktor Petrović su, u veoma neizvesnom polufinalnom meču, u tri seta i mnogo preokreta, poklekli i izgubili od turskog dubla. U singlu su medalje mogle biti i sjajnije, ali Jovičiću je nedostajalo snage u polufinalnom meču protiv izuzetno borbenog Turčina, protiv kojeg je i Petrović u finalnom meču, i pored izuzetne igre, poražen, pre svega zbog velike treme. Naime, imao je set lopte i u prvom i u drugom setu, ali su oba perioda igre pripala rivalu. Uprkos tome naši reprezentativci su pokazali da ne zaostaju za najboljim igračima na Balkanu. I ostali naši igrači Sanja Perić, Anđela Vitman, Nina Bogdanović i Igor Jovanović odigrali su veoma dobro i pokazali da se od njih u budućnosti mogu očekivati odlični rezultati“, kazao je trener Dragan Antić, još jedan od "čarapana" u badminton reprezentaciji Srbije.


Izvedi osnovne baletske korake - Beograd - Dnevni list Danas\nPočetna » Beograd » Izvedi osnovne baletske korake\n0Piše: I. Nikoletić 22. marta 2017. 00.03\nSvi prolaznici moći će sve do završetka 14. Beogradskog festivala igre, 11. aprila, da se fotografišu dok izvode baletske korake i kratke koreografije, fotografiju objave na svom Facebook profilu uz haštag #ColorYourDance i na taj način učestvuju u foto konkursu i steknu mogućnost da osvoje vredne nagrade, saopštili su organizatori.\nBeogradski festival igre se odrava ove godine od 24. marta do 11. aprila, i predstaviće ukupno 15 kompanija iz 9 zemalja, sa preko 30 koreografskih postavki u Beogradu i Novom Sadu. Kompanija Tikkurila prvi put podršava realizaciju Beogradskog festivala igre, i uz ostale partnere, omogućava gostovanje predstave Kompanije Tera Sarinena iz Helsinkija, apsolutne zvezde finske savremene plesne scene. Poznati umetnik je kreirao komad „Preobraženo“ na originalnu muziku poznatog kompozitora Ese-Peke Salonena, isključivo za muške igrače, koji će u predstavi težiti beskonačnosti izražajne moći ljudskog tela. Po rečima kritičara, ovaj komad je „pravi trijumf muškog umetničkog izraza“. Ova predstava na programu je 1. aprila u Operi Madlenianum.


Posetioci imaju pravo i mogućnost da slobodno komentarišu proizvode.\nMilitaryShop ima pravo da ne objavi komentare koji su zlonamerni, sadrže nepristojne izjave, ili na bilo koji način ugrožavaju prava drugih. Takvi komentari će biti uklonjeni bez prethodnog obaveštenja.\nLažno predstavljanje i registracija sa tuđom email adresom nije dozvoljena. Protiv takvih aktivnosti MilitaryShop može pokrenuti odgovarajuće zakonske postupke.\nSvesni smo prava naših kupaca kao i činjenice da u Srbiji još uvek vlada nepoverenje po pitanju online kupovine. Shodno tome postupak reklamacije smo maksimalno olakšali našim kupcima…\nSvako oštećenje pri transportu, nedostajanje nekih delova i eventualnu neispravnost nekog proizvoda kupac je dužan da prijavi u roku od 24h od trenutka prijema robe. Kupac je dužan da primljenu robu nakon prijema proveri i da nam svaku grešku ili nepravilnost prijavi kako bi u što kraćem roku mogli da ispravimo iste. Ukoliko na paketu primetite vidna oštećenja u obliku pocepanoih delova ili nagnječenja robe, pošiljku ne bi trebalo da preuzmete. Takva oštećenja prijavite kuriru a potom obavestite i nas kako bi mogli sa kurirskom službom da rešimo problem odštete. Takođe ako primetite takva oštećenja imate pravo da ne potpišete prijem pošiljke.\nUkoliko ste ustanovili nepravilnost ili oštećenje tek nakon prijem pošiljke neophodno je uraditi sledeće. Uslikati proizvod i poslati na email militaria@militaria.rs ili nas pozovite telefonom radi boljih instrukcija.


Od danas ručni radari, video nadzor i „presretači” na putevima i u Srbiji - Portal Moj Bečej - Bečejske opštine iz ugla građana!\nOd danas ručni radari, video nadzor i „presretači” na putevima i u Srbiji\nAkcija pojačane kontrole brzine kretanja na svim evropskim putevima počela je danas 22. avgusta, i do kraja meseca biće sprovedena u ukupno 31 državi, i to u 28 država članica Evropske unije, kao i u Švajcarskoj, Norveškoj i Srbiji.\nU pitanju je akcija međunarodne organizacije TISPOL, mreže saobraćajnih policija Evrope.\nPripadnici saobraćajne policije Ministarstva unutrašnjih poslova sprovešće pojačanu kontrolu učesnika u saobraćaju na putevima Srbije.\nPored toga što će svaki kontrolisani vozač biti alkotestiran, saobraćajna policija će prilikom zaustavljanja motornog vozila koje prekorači dozvoljenu brzinu kretanja, kontrolisati i upotrebu sigurnosnih pojaseva na način koji je predvideo proizvođač vozila.\nPrema svim učiniocima prekršaja biće preduzete zakonom propisane mere, zaključuje se u saopštenju policije.


U BiH nova 222 slučaja zaraze korona virusom, pet preminulih, 324 oporavljenih | BHRF Press\nNaslovnica Vijesti iz domovine U BiH nova 222 slučaja zaraze korona virusom, pet preminulih, 324 oporavljenih\nU BiH nova 222 slučaja zaraze korona virusom, pet preminulih, 324 oporavljenih\nEntitetski zavodi u Bosni i Hercegovini danas su izvjestili od 222 novozaražene osobe i pet preminulih pacijenata.\nOd posljednjeg izvještaja o epidemiološkoj situaciji u Republici Srpskoj, u posljednja 24 sata, u Institutu za javno zdravstvo RS, Univerzitetskom kliničkom centru RS, Bolnici Sv. Vračevi u Bijeljini i Univerzitetskoj bolnici u Foči izvršeno je testiranje 504 laboratorijska uzorka, a novi virus korona (SARS-CoV-2) potvrđen je kod 79 osoba u ovom bh.entitetu.\nU posljednja 24 sata, Institutu za javno zdravstvo Republike Srpske prijavljena su dva smrtna slučaja kod kojih je potvrđeno prisustvo novog virusa korona. Radi se o muškarcu i ženi starije životne dobi iz Banjaluke i Brčkog. Do sada je u RS potvrđeno 5.867 slučajeva virusa korona, a preminulo je ukupno 208 osoba kod kojih je potvrđen test na novi virus korona.\nOd novog virusa korona, do sada se oporavilo ukupno 3.496 osoba, testirano je ukupno 56.280 osoba. Ukupan broj hospitalizovanih u RS je 256, u Univerzitetsko kliničkom centru RS 70, a u opštim bolnicama 186.\nU protekla 24 sata, u Federaciji BiH testirano je 1.059 uzoraka, od kojih je 143 pozitivno na SARS-CoV-2. Novi slučajevi registrirani su u svim kantonima u Federaciji BiH. Do sada je testirano ukupno 98.927 uzoraka, a SARS-CoV-2 je potvrđen kod 9.072 osobe.\nPrethodni članakJahorina bilježi najuspješniju ljetnu sezonu u historiji: Promet uvećan za više od 260 posto\nNaredni članakVeležovi navijači za dan kupili više od 2000 ulaznica za utakmicu bez publike


UN: Srbija među zemljama s najvećim padom broja stanovnika - SandzakHaber.Net , Sandžačke Internet Novine !\nNaslovna Vijesti UN: Srbija među zemljama s najvećim padom broja stanovnika\nOd Redakcija - 30. Oktobra 2013. 0 276 Podeli na Fejsbuku\ntweet NJUJORK – Najveći porast broja stanovnika u sledeće dve godine imaće Oman i Katar, dok će najveći pad broja stanovnika biti zabeležen u zemljama istočne Evrope, među kojima je i Srbija, pokazuje najnovija studija Fonda Ujedinjenih nacija za populaciju (UNFPA) koja je objavljena danas.\nPrema prognozi stručnjaka UN, stanovništvo Omana i Katara će će se do 2015. uvećavati prosečno za 7,9, odnosno 5,9 odsto godišnje, što će im omogućiti da zadrže vodeću poziciju po tom pokazatelju ne samo među zemljama Persijskog zaliva, nego i u svetu.\nU svim ostalim zemljama Persijskog zaliva u sledeće dve godine će takođe biti zabeležen snažan porast broja stanovnika – od 1,8 odsto godišnje u Saudijskoj Arabiji i 2,3 odsto u Jemenu, do 2,5 odsto u Ujedinjenim Arapskim Emiratima i 3,6 procenata u Kuvajtu, prnosi RIA Novosti.\nNasuprot zemljama Persijskog zaliva, u istočnoj Evropi se nastavlja smanjenje populacije, pri čemu se očekuje da u sledeće dve godine najveći gubitak bude zabeležen u Moldaviji i Bugarskoj (0,8 odsto godišnje), Ukrajini (0,6 odsto), Srbiji, Belorusiji i Litvaniji (0,5 odsto) i Rusiji (0,2 odsto).\nMeđu zemljama rekorderima po broju stanovnika tradicionalno predvode Kina i Indija sa 1,385 milijardi, odnosno 1,252 milijarde ljudi. Pri tom je porast stanovništva u Indiji dva puta veći nego u Kini i iznosi 1,2 odsto godišnje, navedeno je u izveštaju UNFPA.\nNajduži prosečan očekivani životni vek stanovnika očekuje se u Japanu – 80 godina za muškarce i 87 godina za žene, kao i u Australiji i Švajcarskoj – 80 godina za muškarce i 85 godina za žene. Najkraći očekivani životni vek biće prema prognozama u Sijera Leone (45 godina za muškarce i 46 godina za žene).\nNajveći koeficijent fertilnosti, od 7,6, beleži se u Nigeru, a taj pokazatelj je na visokom nivou i u Maliju (6,9) i Somaliji (6,6), navedeno je u ovogodišnjem izveštaju Fonda UN za populaciju.\nKLJUČNE REČIizmire srbija PODELI\ntweet Prethodni tekstBošnjačka stranka CG neće podržati odluku da se državnim praznikom proglasi dan rodjenja NjegošaSledeći tekstKancelarija za mlade kao primjer dobre prakse Redakcija\tPOVEZANE OBJAVEVIŠE OD AUTORA


"Globalu" iz Užica plaketa PK – ZoomUe\n„Globalu“ iz Užica plaketa PK\nBEOGRAD – Predstavnicima kompanija „Global“ iz Užica, „Perform“ iz Požege, Bogutovo” iz Arilja i „Maxima“ iz Lučana uručene su plakete za poslovni uspeh, nagradu koju tradicionalno dodeljuje Privredna komora Srbije.\nNa svečanoj sednici Skupštine Privredne komore Srbije dodeljeno je 38 priznanja od čega 20 plaketa za poslovni uspeh i 16 povelja za poslovnog lidera. U kategoriji poslovni lider povelja je pripala Branku Beševiću, direktoru preduzeća “Unitrag” iz Užica.\nPlakete i povelje Privredna komora Srbije tradicionalno dodeljuje najuspešnijim kompanijama i pojedincima koji su angažovanjem i postignutim rezultatima pružili snažan doprinos jačanju srpske privrede.\nTags: GlobalPerformPrivredna komora Srbije\nPočela izgradnja start-up centra u Krčagovu (VIDEO)\nDva koraka do cilja (VIDEO)\nby Zoran Kanacki · Published 7 јуна, 2018\nOštetio budžet Srbije za osam miliona dinara\nby Vesna Đurović · Published 27 новембра, 2017\nNext story „Turistički cvet“ Grand hotelu Tornik\nPrevious story Ubuduće pojačan nadzor i komunikacija policije sa nastavnicima (VIDEO)\nZdravstveni centar Užice dobija skener


POČETNA LOKALNE VESTI // POŽAREVAC Održana godišnja konferencija Sportskog centra Požarevac\nDana 23.decembra tekuće godine, uz prisustvo predstavnika medijskih kuća sa teritorije Grada Požarevca, održana je godišnja konferencija Sportskog Centra Požarevac, na kojoj su istaknuta dešavanja koja su realizovana tokom godine, i dešavanja koja će biti aktuelna za vreme novogodišnjih i božićnih praznika.\nSaša Stojadinović iz Sportskog centra Požarevac najavio je Novogodišnji vašar, koji će ove godine dobiti jednu potpuno novu formu, kao i klizalište nove generacije, koje će građanima Grada i okolnih mesta omogućiti klizanje i kada su temperature u plusu.\nDirektor Sportskog centra Tomica Stojanović skrenuo je pažnju da će sve ove najavljene aktivnosti imati pored rekreativnog i zabavnog, i edukativni karakter. Pored vašara i klizališta, najavio je i veliki broj programa i događaja, kao i da je Sportski centar, zahvaljujući gradu, uspeo da iznajmi izuzetno kvalitetne i raznovrsne dečije mobilijare, koji će najmlađi moći da koriste u zimskim danima, i da se time da jedan lep pečat završetku ove i početku sledeće godine.\nPored vašara, osvrnuo se i na novo klizalište, u potpuno novom ambijentu na terenu pored Sportskog centra, a ono što je novina i što su uspeli da realizuju jeste to da će sve osnovne škole sa teritorije Grada Požarevca u toku iduće nedelje imati besplatne termine za klizanje, kao i besplatno iznajmljivanje klizaljki. Klizalište počinje sa radom 24.decembra, i prvog dana će biti besplatno za sve posetioce.\nPored toga, direktor se osvrnuo i na unutrašnje uređenje prostorija Sportskog centra, koje se odnosi na uređenje male sale u kojoj se igra stoni tenis, koja danas ima novu podlogu.\nMilan Jović. član Gradskog veća zadužen za sport, pohvalio je napore zaposlenih Sportskog centra da Novogodišnji vašar počne na vreme i protekne u novogodišnjem raspoloženju, i pozvao sve sugrađane da ove zimske dane provedu u Sportskom centru.\nOno na čemu se takođe radi jeste i izgradnja atletske staze, kao i na fudbalskim terenima sa veštačkom travom, za koje uskoro počinju prvi radovi.\nPrisutnima se obratio i Slobodan Stepić, rukovodilac dramskog studija Centra za kulturu Požarevac, koji su takođe uzeli učešća u ovim događajima sa predstavom ”Mačak u čizmama”, koja će se održati 29.decembra sa početkom u 11 časova u Hali sportova.\nUlaz za Novogodišnji vašar iznosiće 100din, a posetioci će uz kupljenu ulaznicu dobiti dva žetona u vrednosti od po 50din.\nOno što je pohvalno jeste i to što je Sportski centar omogućio i slikanje sa Deda Mrazom za najmlađe, a roditelji tu priliku mogu da iskoriste i za uručenje paketića.\nPRETHODNI ČLANAKEnergetski sistem stabilizovan, rudari najzaslužniji za to\nSLEDEĆI ČLANAKJedna ulica u Požarevcu bez vode\nSvečano otvoreno klizalište u Velikom Gradištu\nOd danas klizalište u Velikom Gradištu\nGradonačelnik Požarevca održao konferenciju za medije povodom požara na deponiji


Vampirska Vlada FBiH građanima želi isisati posljednji fening – Gluporije\nVampirska Vlada FBiH građanima želi isisati posljednji fening\nSocijaldemokratska partija Bosne i Hercegovine traži od Elektroprivrede BiH i Vlade FBiH da odmah povuku, kako kažu, skandaloznu i antidržavnu odluku o utrostručenju cijene struje za privrednike u FBiH.\nIz SDP-a navode da se država ne ruši samo kršenjem Ustava i Dejtonskog sporazuma nego i ubijanjem privrede, pljačkom javnih dobara i neodgovornim trošenjem novca građana.\n“Vlada FBiH se s jedne strane ponaša kao pijani bogataš, dijeleći milione maraka ‘pomoći’ podobnim tajkunima i firmama koje otpuštaju stotine radnika i kupujući ‘ukrasne’ malina respiratore za desetine miliona KM. S druge strane, poduzetnicima koji žive od svog posla, a ne od subvencija prijatelja u Vladi FBiH, uvodi se drakonski namet poskupljenjem struje za gotovo 300 posto, što će dovesti do lančanog gašenja velikog broja privrednika i otpuštanja radnika”, ističu iz SDP-a.\nDodaju da za povećanje cijena nema opravdanja, osim kriminogenih navika vlade da narodu i privredi na leđa “navaljuju” što veće namete kako bi pokrivali budžetske rupe nastale njihovim neradom i krčmljenjem javnog novca.\nIstiču da je Bosna i Hercegovina jedini aktivni izvoznik struje na Balkanu, pa rast cijena u inostranstvu nikako ne utječe na dostupnost i cijenu struje u Bosni i Hercegovini.\n“Dalje, naša se država u zanemarivom omjeru oslanja na vjetroenergiju kao izvor električne energije. Stoga, slab vjetar na sjeveru Evrope nikako nije mogao ‘doprijeti’ do Vlade FBiH i Elektroprivrede BiH, niti vjetroenergija sa svojih 3 posto udjela u ukupnoj proizvodnji može biti uzrok promjene cijene. Isto vrijedi i za porast cijene plina, koji se u Bosni i Hercegovini uopće ne koristi kao izvor za proizvodnju električne energije, kao i za porast cijene CO2 certifikata Evropske unije koji se, također, kod nas uopće ne izdaju”, navodi se.\nS tim u vezi smatraju kako opravdanje da cijena električne energije treba da raste jer raste i u insotranstvu nema nikakvo utemeljenje u činjenicama.\n“Pozivamo Vladu FBiH i Elektroprivredu BiH da odustanu od ustaljene kleptokratske prakse zavlačenja ruke dublje u već ispražnjene džepove građana i privrednika, kako bi mogli finansirati svoj opstanak na vlasti. Jedini stvarni uzrok povećanja cijene struje je “kratki spoj” nastao uspostavom nesposobne Vlade FBiH okrenute isključivo samobogaćenju njenih članova, a taj prekid protoka energije za razvoj društva traje već sedmu godinu”, tvrde iz SDP-a.\nNa kraju tvrde da ako vlasti ne odustanu od ovog koraka SDP BiH će u otvoreno i u potpunosti podržati najavljene proteste protiv “vampirske” Vlade FBiH koja teži da građanima i poduzetnicima “isisa” i posljednji fening koji mukotrpno zarade piše Klix.


Obamin izaslanik u Sarajevu: Zaustaviti protok stranih boraca - Televizija K3\nAlen je zahvalio za učešće BiH u Globalnoj koaliciji, te njeno učešće u Radnoj grupi za borbu protiv regrutovanja stranih boraca i Radnoj grupi za sprečavanje finansiranja “Islamske države”.\nOn je informisao visoke političke lidere BiH i zvaničnike iz bezbjednosnog sektora o naporima Koalicije u borbi proti “Islamske države”.\nAlen je zahvalio za nedavnu donaciju municije koju je BiH osigurala za iračke snage u borbi protiv “Islamske države”, bliskoj bilateralnoj saradnji BiH i SAD u borbi protiv terorizma, kao i za operativni rad službenika za provođenje zakona i obavještajnih agencija koji se svakodnevno bore protiv terorizma i nasilnog ekstremizma.\nIz Ambasade SAD u Sarajevu saopšteno je da je general Alen imao sastanke sa članovima Predsjedništva BiH, rukovodstvom Obavještajno-bezbjednosne agencije BiH, kao i drugim predstavnicima bezbjednosnih i pravosudnih institucija i agencija nadležnih za provođenje zakona.\nAlen se sastao i sa predstavnicima Islamske zajednice u BiH, na čelu sa njenim poglavarom Huseinom Kavazovićem i ostalim predstavnicima Islamske zajednice u BiH. Razgovarano je i o podršci Koaliciji i njenoj borbi protiv propagande koja je usmjerena na grupe stanovništva podložne radikalizaciji.\nAlen i član Predsjedništva BiH Bakir Izetbegović saglasni su da je “Islamska država” prijetnja, ne samo narodima i državama na Bliskom istoku, nego i cijelom civilizovanom svijetu.\nSagovornici su se saglasili da je borba protiv nasilnog ekstremizma i terorizma globalni problem koji se mora sagledati sa mnogih aspekata.\nIzetbegović je predočio namjeru BiH da pomogne globalnu borbu protiv terorizma i nasilnog ekstremizma, kao i neophodnost kvalitetne saradnje agencija za provođenje zakona zemalja koje sačinjavaju Koaliciju, saopšteno je iz Predsjedništva BiH.\nOn je naglasio i značaj shvatanja iskrivljenosti radikalnih vjerskih tumačenja koji u svojoj suštini nemaju veze sa “islamom kao vjerom mira”. Izetbegović je dodao da njihova ekstremna ideologija kompromituje samu vjeru i podsjetio da su politički i vjerski lideri u BiH od samog početka jasno ukazivali na tu činjenicu.\nSastanku su prisustvovali, u ime predsjedavajućeg Predsjedništva BiH Mladena Ivanića savjetnik Branimir Nešković i u ime člana Predsjedništva BiH Dragana Čovića savjetnik Igor Planinić.\nSamit u Budvi: Doprinositi stabilnosti i perspektivi Zapadnog Balkana (VIDEO)Dodik: Srpska je jedno od većih gradilišta u regionu (VIDEO)


Matijeviću uručena Nagrada "Ramonda serbika" (FOTO) - Ozonpress :: internet portal\nKnjiževniku Vladanu Matijeviću uručena je Nagrada „Ramonda serbika“ koju dodeljuje Književna kolonija Sićevo, pod pokroviteljstvom Grada Niša, za celokupno stvaralaštvo i doprinos srpskoj književnosti i kulturi.\nNagrada je uručena 20. septembra, u Gradskoj kući u Nišu, a Matijević je tom prilikom održao besedu „Nadeždine boje“, u kojoj je govorio o slikarki Nadeždi Petrović, na čiju inicijativu je 1905. godine u Sićevu, živopisnom selu udaljenom šesnaest kilometara od Niša, osnovana prva likovna kolonija na Balkanu.\nMatijević je u besedi posebnu pažnju posvetio trenucima koje je Nadežda Petrović proživela u Veneciji i onim u Valjevskoj bolnici, gde je lečeći ranjenike umrla.\nŽiri u sastavu Zvonko Karanović, predsednik (laureat Nagrade „Ramonda serbika“ za 2018. godinu), Radosav Stojanović, član i Velibor Petković, član, doneli su 8. avgusta 2019. godine u prostorijama Niškog kulturnog centra jednoglasnu odluku da se ovogodišnja Nagrada „Ramonda serbika“ dodeli Vladanu Matijeviću.\nRođen u Čačku 1962. godine, gde i danas živi i radi u Umetničkoj galeriji „Nadežda Petrović“, prve pesme objavio je osamdesetih godina u književnim časopisima. Prvu knjigu poezije „Ne remeteći rasulo“ objavio je 1991. godine i ona, po rečima autora, predstavlja prelomni trenutak da se potpuno posveti književnosti. Kratki roman „Van kontrole“ štampan je 1995. godine, a njegova nova verzija 2013. godine. Vladan Matijević se povremeno vraća starim rukopisima i filigranski ih dorađuje, tako da je isto učinio i sa romanom „R. C. Neminovno“ iz 1997. koji se 2017. pojavio u novoj verziji.


Karijera + • Uspešne strategije\nOn je diplomirani arhitekta ali je još za vreme studija ušao kao dizajner u svet marketinga, kada je dobio tako dobru poslovnu ponudu koju nije mogao da odbije. Od tih prvih radova do danas, za tri decenije, izgradio je bogatu i respektabilnu karijeru u regionu Prva knjiga Igora Ariha, eksperta za marketing i komunikacije objavljena je na srpskom tržištu pod ...\tOpširnije »\nPre petnaest godina otvorila je svoju prvu firmu koju je prodala nakon deset godina. Ali joj je to iskustvo pomoglo da shvati koliko je važna sloboda u poslu, koja ne može da se meri ni sa kojom drugom motivacijom Kristina Ercegović danas vodi firmu Zaokret u okviru koje je i projekat Business Café-a, gde edukuje i umrežava male preduzetnike. Piše ...\tOpširnije »\nSvesni toga da je uspeh usko povezan sa mentalnim i fizičkim zdravljem, uspešni ljudi se „drže“ rutinskih stvari koje svakodnevno obavljaju pred spavanje. Evo njihovih 10 osnovnih navika 1. Pregled dana. Stiv Džobs (Steve Jobs) je bio zagovornik teorije da svaki dan treba živeti punim plućima. Fantastično je objasnio ovaj koncept kada je izjavio: “Biti najbogatiji čovek na groblju mi ...\tOpširnije »\nNa ovogodišnjem Sajmu knjiga prvi put se kao izlagač pojavio Feng Shui Institut Sandre Drinčić. Posetioci su, osim novim knjigama, bili oduševljeni i izgledom štanda, netipičnim za sajamske uslove Do sada je svoje znanje sticano širom sveta prenosila svojim učenicima, čitaocima časopisa koji izdaje od prošle godine – Feng Shui Tajne, a od sada i onima koji su uspeli da ...\tOpširnije »\nBeskrajne mogućnosti • Karijera +\nSvaka nekretnina ima određenu energiju. Kakva je energija doma i njegovo uređenje, takve su i finansije ukućana Postoje ključne tačke u domu koje su vezane za finansije. Nered ne sme nigde da postoji jer može da napravi finansijske blokade i nenaplaćivanje dugova. Stagnirana energija u određenom delu prostora stvara nemogućnost većih prihoda. Zapušten podrum može da proizvede neplanirano plaćanje kazni, ...\tOpširnije »\nKakav novčanik treba da izaberete za sebe? Koja boja novčanika privlači finansije i pretvara metal u tečno zlato? Da li je važno ko vam kupuje novčanik? Da li imate novčanik? Obično muška populacija neće da nosi novčanik i redovno ima finansijske probleme (pa čak i milioneri, koji ih ne nose – njima su suđeni neplanirani izdaci). Zato treba razmisliti da ...\tOpširnije »\nDr Snežana Videnović\nNE MENJAJTE POSAO, VEĆ SEBE\nZa razliku od mnogih drugih koji su nezadovoljstvo postojećim stanjem na poslu razrešili njegovom promenom naša sagovornica je, kada se našla u takvoj situaciji, odlučila da ne menja posao već da ga unapredi Dr Snežana Videnović je diplomirala pravo i godinama radila u struci u raznim domaćim i stranim preduzećima. A onda je, kako kaže, osetila da „to više nije ...\tOpširnije »\nDanas kada je vreme postalo deficit, sve veću vrednost ima upravo način da se njime ekonomiše. Vreme ne može da se akumulira, ne možete ga zaustaviti i uštedeti da biste ga “trošili” kasnije. Ljudi koji su dobro organizovani uspevaju da ga maksimalno iskoriste, i ostavljaju utisak da sve rade sa lakoćom i bez nervoze. To je zato što su ovladali ...\tOpširnije »\nPoboljšajte svoju karijeru\nPOSTAVITE SEBI VELIKI CILJ\nVerovanje da imate moć da ostvarite zacrtani cilj i da ste ga zaslužili je najvažniji pokretač ka poboljšanju vaše karijere. Morate znati i šta tačno želite i nikada nemojte da budete skromni kada ga postavljate – bez velikih ciljeva, nema ni velikih dela Postavite veliki cilj. Morate znati šta tačno želite, zbog čega, kada i kako bi to trebalo da ...\tOpširnije »


UKAZUJU NA GREŠKE VLADE - Glas Podrinja\nGRADSKI ODBOR DEMOKRATSKE STRANKE SRBIJE\nUKAZUJU NA GREŠKE VLADE\nPrivremeni odbor Demokratske stranke Srbije u utorak je na štandu ispred Robne kuće delio letke i razgovarao sa građanima povodom godišnjice formiranja republičke Vlade. Predsednik Privremenog odbora, dr Aleksandar Pavlović, istakao je da narod sve teže živi.\n-Premijer Aleksandar Vučić kaže da više niko ne pominje bankrot države, ali zato Vlada pominje bankrot naroda, odnosno lični bankrot građana. DSS, po ko zna koji put, ukazuje na pogubne posledice vlasti, ne samo Srpske napredne stranke, nego i Socijalističke partije Srbije, koja takođe saučestvuje u svemu onome što narušava državni integritet Srbije i upropašćuje narod u svakom pogledu, rekao je Pavlović.\nPrema Pavlovićevim rečima, kod naroda se primećuje apatija i beznađe. Istakao je da je DSS jedina nacionalno odgovorna i državotvorna stranka i da pored toga što ukazuju na loše rezulatate rada Vlade, oni imaju svoja rešenja i kadrove.\nKao neke od najvećih zamerki aktuelnoj Vladi DSS navodi smanjenje plata i penzija, uništavanje sela i poljoprivrede, odricanja od Kosova i Metohije, rasprodaju Srbije i slično. Pavlović je podseti da je u vreme kada je Vojislav Koštunica bio na vlasti kupljen “Telekom“ Republike Srpske, dok se sada priprema prodaja “Telekoma“ Srbija i “Aerodroma Beograd“.


Radio TV Stara Pazova - BADNJI DAN: Badnjaci, konji, vatra, kuvano vino...\nBADNJI DAN: Badnjaci, konji, vatra, kuvano vino...\nIako je u većini pravoslavnih hramova u staropazovačkoj opštini organizovana tradicionalna podela osveštanih badnjaka, ima i onih meštana koji su badnjak potražili na pijačnim tezgama po ceni od 150 do 800 dinara.\nU svim mestima na teritoriji staropazovačke opštine pripremljen je veliki broj badnjaka namenjenih za vernike koji bi ovo sveto drvo osvešteno trebali da preuzmu u hramovima.\nKako u većina mesta ravnici nisu pored hrastovih šuma, kod Srba u Vojvodini značajnu ulogu za Božićne praznike ima slama i orah. Tradicija nalaganja badnjaka ima moderne verzije prilagođene savremenim uslovima života. Današnje kuće obično nemaju ognjište na koje bi se mogao staviti badnjak, ali on može biti simbolično predstavljen sa nekoliko hrastovih grančica, od kojih se neke stave pored šporeta, a sa ostalima se založi vatra u njemu, pa se umesto po ognjištu džara po šporetu.\nU sremskim selima se po tradiciji za Božićne praznike jašu konji koji i ove godine neće izostati sa ulica Vojke, Starih Banovaca i Surduka, dok će se u Belegišu badnjak u portu crkve doneti upravo na fijakeru negde oko 16 sati popodne.\nMnogi će Badnje veče i Božić proslaviti organizovano, sa komšilukom, pored vatre na ulici i uz kuvano vino.


Na proljeće tender za izgradnju novog mosta u Srpskim Toplicama - mojKontakt portal - Radio Televizija Kontakt\nTender za izgradnju novog mosta u Srpskim Toplicama biće raspisan u maju ove godine, u okviru priprema za realizaciju jednog od najvećih ovogodišnjih infrastrukturnih projekata na području grada.\nPripreme za realizaciju još jednog velikog projekta za sada se odvijaju planiranom dinamikom, a ovih dana je okončana javna nabavka za izbor izvođača za izradu urbanističko-tehničkih uslova za novi most.\n“Procijenjena vrijednost novog mosta preko Vrbasa u Srpskim toplicama iznosi oko dva miliona KM. Očekujemo da kroz dodatni budžetski zahtjev budu odobrena sredstva i da u maju krenemo sa javnom nabavkom za izbor izvođača ovog posla. U međuvremenu, rješavaćemo imovinsko-pravne odnose i raditi na izradi projektne dokumentacije”, kazali su u nadležnom Odjeljenju za saobraćaj i puteve.\nPrema planu, novi most, na lokaciji 250 metara uzvodno od banje i sadašnjeg mosta, trebalo bi da bude sagrađen ove godine kao jedan od tri ključna projekta gradske administracije.\nSa predstavnicima Zavoda „Dr Miroslav Zotović”, koji, poslije kupovine banje u Toplicama, imaju ambiciozne planove za razvoj ovog dijela grada, dogovoreno je da se sadašnji most u okviru kompletnog ambijentalnog uređenja u zoni oko banje dodatno uredi i transformiše u pješački most, dok bi se novi most za prelaz vozila gradio na lokaciji kod „Nestro” pumpe.\nPrema najavama, za ovaj kapitalni projekat tokom godine trebalo bi da bude raspisan međunarodni konkurs za idejno rješenje budućeg mosta, čija bi, izgradnja, po grubim procjenama, koštala oko devet miliona KM, zajedno sa pristupnim saobraćajnicama. Cilj je da do 2020. goidne bude urađen projekat i riješen bar dio imovinskih odnosa na trasi budućeg mosta, te sklopljena finansijska konstrukcija.\nPočetkom građevinske sezone, počeće i gradnja mosta u centru Dragočaja, čija je vrijednost oko 220.000 KM.\nPodsjećamo da su u toku radovi na izgradnji novog Zelenog mosta, koji bi, sudeći prema dosadašnjem tempu radova, trebalo da bude gotov u aprilu ove godine.\nU Srpskoj najčešće kradu njemačke ”polovnjake”\nSudbina porodilišta biće jasna do kraja februara


RTCG - Radio Televizija Crne Gore - Nacionalni javni servis :: Politika :: Vjera ne može da dijeli, niti se može otimati svoje\nSD PORUČUJE 17. 02. 2020. 12:50 >> 12:49 8\nVjera ne može da dijeli, niti se može otimati svoje\nNe može vjera da nas dijeli, ne mogu svetinje da nas dijele, jer su svetinje u Crnoj Gori i duhovno su blago ovog naroda. Zato onima koji podstiču vještačke podjele i manipulišu intimnim osjećanjima vjerujućih poručujemo da je ovo 21, a ne 17. vijek, a da je palanačka ideologija već izgubila bitku sa emancipovanom Crnom Gorom, poručili su članovi Socijaldemokrata na opštinskoj konvenciji u Tivtu.\nKako su istakli, samosvjesna, progresivna, građanska i antifašistička Crna Gora koja poštuje, ali i zahtijeva poštovanje, pobijediće one koji na vještačkim podjelama pokušavaju da reanimiraju priče o nečijoj drugoj Crnoj Gori, umjesto našoj - zajedničkoj.\nU saopštenju se dodaje da je predsjednik Brajović konstatovao da je Zakon o slobodi vjeroispovijesti rađen po najsavremenijim standardima, u konsultaciji sa pravnim ekspertima Venecijanske komisije.\nKako su poručili sa konvencije, sa prijateljima koji pokazuju nezadovoljstvo zbog usvajanja Zakona o slobodi vjeroispovijesti, za koji su u SD-u glasali, treba sjesti i razgovarati, ne dozvoliti nikom da ljudima manipuliše.\n"Moramo im objasniti da niko nikom niti može, niti želi nešto da otima, već da je ideja na savremen način urediti ovu oblast", poručeno je sa konvencije.\n"Za razliku od PG, u BD su parkinzi puni"\nInspekcija da kontroliše cijene u apotekama\nSD je čuvar političke stabilnosti\n"SD se ne pita ni o dnevnom redu u svojoj kući"


Prevodilac ukrajinsko srpski onlajn\nBesplatan onlajn prevod sa ukrajinskog na srpski\nBesplatan ukrajinsko-srpski prevodilac za prevođenje reči, fraza i rečenica. Za početak prevođenja sa ukrajinskog na srpski, unesite tekst na srpskom u gornji prozor. Zatim kliknite na zeleno dugme „Prevedi” i vaš tekst će biti preveden.\nPrevodilac Srpsko Ukrajinsko\nDrugi prevodilac sa ukrajinskog na srpski\nZa prevod sa ukrajinskog na srpski, unesite tekst u polje iznad i kliknite na dugme „Prevedi”. U donjem polju će se pojaviti prevod na srpskom. Ovaj prevodilac je ograničen na 1.000 znakova po prevodu.


Održan naučni skup lekara u Beloj Crkvi (VIDEO) - Radio Bela Crkva\nPočetna > Vesti > Društvo > Održan naučni skup lekara u Beloj Crkvi (VIDEO)\nOdržan naučni skup lekara u Beloj Crkvi (VIDEO)\n16. oktobra 2018. admin\nNakon više od 15 godina u Beloj Crkvi održan je naučni skup, na kome je bilo više od 70 učesnika iz celog Južnog banata. Predavanje je organizovao specijalista interne medicine – pulmolog dr Saša Popović za svoje kolege iz Bele Crkve, Vršca, Plandišta i Alibunara.\nPredsednik opštine Bela Crkva Darko Bogosavljević pozdravio je učesnike naučnog skupa, istakavši veoma dobru organizaciju od strane dr Saše Popovića.\n„Veoma je značajno što se ovakvo predavanje održava upravo u Beloj Crkvi, prema mojim saznanjima, po prvu put nakon 16 godina. Lokalna samouprava Opštine Bela Crkva će i nadalje pružati podršku kako dr Saši Popoviću za organizaciju naučnih skupova ovakvog tipa, tako i drugima koji žele da organizuju slične događaje u Beloj Crkvi“ – rekao je predsednik opštine Darko Bogosavljević.\nTema predavnja je bila hronična opstruktivna bolest pluća i kardiovaskularna oboljenja.\n„Na godišnjoj skupštini podružnice Vršac, Bela Crkva, Alibunar i Plandište Srpskog lekarskog društva, doneta je odluka o organizaciji predavanja i stručnih skupova i u manjim mestima, odnosno van Vršca gde su se predavanja do sada organizovala. Prvo mesto jeste upravo Bela Crkva i meni je jako drago da sam organizovao stručni skup za svoje kolege, a plan nam je da ovakvih predavanja bude bar jednom godišnje u Beloj Crkvi. Kolege koje su već i pred penzijom pamte neka ranije vremena kada su se stručni skupovi organizovali u Beloj Crkvi u Domu Vojske ili u restoranu „Jezero“, a mi, kao lokalna zajednica, treba da budemo dobri domaćini i u budućnosti. Veliki je odziv večeras, zaista veliki broj kolega je došao iz okoline i ja im se ovim putem zahvaljujem“ – rekao je dr Saša Popović.\nDa podsetimo, nakon decenije od početka izgradnje novog bloka Specijalne bolnice za plućne bolesti „dr Budislav Babić“, zahvaljujući ulaganjima Vlade APV, do kraja godine očekuje se useljenje u novi blok bolnice.\nKapacitet bolnice je 200 postelja, a kada je u pitanju združena psihijatrijska patologija i plućna patologija, ova bolnica je jedinstvena u Srbiji.\nDruštvoBela Crkva, dr Saša Popović, HOBP, lekari, naučni skup, predavanje\nObeležen dan osnivanja Bele Crkve (VIDEO)\nĐaci prvaci naučili „Pažljivkova pravila u saobraćaju“


NIS će modernizovati Rafineriju Pančevo – Nadlanu.com\nNIS će modernizovati Rafineriju Pančevo\nNOVI SAD, 29. decembra 2010. (Beta) – Pokrajinska sekretarka za graditeljstvo Dušanka Sremački potpisala je građevinsku dozvolu za rekonstrukciju i izgradnju Rafinerije nafte u Pančevu, saopštio je u sredu vojvođanski sekretarijat za informacije.\nInvestitor radova je Naftna industrija Srbije (NIS). Vrednost radova koji su odobreni je oko 229 miliona evra. Pripremni radovi, koji su počeli u junu, vrede 13,4 miliona evra.\nRekonstrukcija pančevačke Rafinerije je deo sveukupno planiranih investicija od 467 miliona evra, navodi se u saopštenju.\nGrađevinskom dozvolom se realizuje izgradnja postrojenja koje će omogućiti preradu sirove nafte od pet miliona tona godišnje i proizvodnju najkvalitetnijeg motornog goriva Euro 5 kvaliteta, navodi se u saopštenju.


MINISTARKA JOKSIMOVIĆ: Srbija spremila pregovaračke pozicije za 5 poglavlja\n21.03.2018. 14:48h 21.03.2018. 15:03h\nBEOGRAD - Ministarka za evropske integracije Jadranka Joksimović ponovila je danas da je Srbija u potpunosti spremila pregovaračke pozicije za pet poglavlja: 33 - finansijske i budžetske odredbe, 9 - finansijske usluge, 13 - ribarstvo, 18 - statistika i 17 - ekonomska i monetarna unija.\nVerujemo da će posle Izveštaja o napretku, u aprilu ove godine, države članice EU dati saglasnost za otvaranje značajnijeg paketa poglavlja do kraja bugarskog predsedavanja, rekla je Joksimović u susretu sa ambasadorkom Češke Ivanom Hlavsovom.\nOne su razgovarale o bilateralnim odnosima dve države, procesu pristupanja Srbije EU, reformama, Strategiji proširenja i drugim aktuelnim temama, navodi se u saopštenju Vlade Srbije. Staregiju proširenja Srbija, naglasila je Joksimović, razume kao konkretan politički signal kojima se ukazuje da se na našu državu, kao kredibilnog kandidata za prijem u EU, ozbiljno računa.\nMinistarka je ponovila da se 2025. godina ne percepira kao definisana i utvrdjena godina prijema, već kao podstrek, ohrabrujući i istovremeno okviran termin. Joksimović je zahvalila Češkoj na pomoći u dosadašnjem procesu evropskih integracija, jer je ta zemlja posebno pomagala uspostavljanju sistema za učešće Srbije u civilnim misijama EU.\nPrema njenim rečima, Srbija je države Višegradske grupe, medju kojima je u Češka, prepoznala kao dobru platformu za dodatnu saradnju. Ambasadorka Češke Ivana Hlavsova potvrdila je da će Srbija i u nastavku procesa pristupanja imati podršku Češke.\nOcenila je da su za četiri godine njenog mandata vidljivi rezultati refomi koje se sprovde, što je, kako je dodala, primećeno i u EU.\nHlavsova je kazala da je prepoznata i posvećenost Srbije regionalnoj saradnji i stabilnosti. Bilateralni odnosi dve države su izuzetno dobri ocenile su sagovornice, ali smatraju i da postoji kapacitet za njihovo dalje intenziviranje. Jadranka Joksimović zahvalila je Hlavsovoj na saradnji koju su ostvarile tokom njenog službovanja u Beogradu.ž


Ugovor o radu - Prava i obaveze • Advokat Popović\nKako se reguliše ugovor o radu?\nZakon o radu primenjuje se na radne odnose, a njime je regulisana i sadržina Ugovora o radu. Kada je reč o zaposlenim licima koja rade u državnom sektoru, odnosno u državnoj upravi ili policiji, u tom slučaju se pored Zakona o radnim odnosima u državnim organima, primenjuju i Zakon o državnim službenicima i nameštenicima ili Zakon o policiji.\nŠta treba da sadrži ugovor o radu?\nUgovor o radu jeste ugovor koji se zaključuje pre stupanja zaposlenog na rad i to u pismenoj formi, između poslodavca i zaposlenog. Zakonom o radu propisano je da sadržinu pomenutog ugovora čine:\nvrsta i stepen stručne spreme, odnosno obrazovanja zaposlenog, koji predstavljaju uslov za obavljanje poslova za koje se zaključuje ugovor o radu\nvrstu radnog odnosa- radni odnos na neodređeno ili određeno vreme\nradno vreme, koje može biti puno, nepuno ili skraćeno\nrokove za isplatu zarade i drugih primanja na koja zaposleni ima pravo kao i\nKoji su uslovi za zasnivanje radnog odnosa?\nZa zasnivanje radnog odnosa neophodno je da lice ima najmanje 15 godina kao i da ispunjava druge uslove koji su predviđeni za rad na određenim poslovima. Za zasnivanje radnog odnosa sa licem koje ima manje od 18 godina potrebna je saglasnost roditelja, usvojioca ili staratelja kao i nalaz zdravstvenog organa kojim je utvrđeno da je lice sposobno za obavljanje posla za koje zasniva radni odnos, pod uslovom da taj posao nije štetan po njegovo zdravlje, moral, obrazovanje i naravno, ukoliko nije zabranjen Zakonom.\nKoje vrste ugovora o radu postoje?\nZaključenje Ugovora o radu na neodređeno vreme predstavlja osnovno pravilo, dok je zasnivanje radnog odnosa na određeno vreme izuzetak. Pored osnovnih oblika koji su navedeni, postoje i alternativno određeni načini za zasnivanje radnog odnosa, poput radnog odnosa sa pripravnicima, kućnim pomoćnim osobljem, obavljanje posla van prostorija poslodavca, poslova sa povećanim rizikom, radni odnos sa nepunim radnim vremenom i radni odnos uz probni rad.\nKarakteristike probnog rada\nProbni rad je rad koji traje šest meseci, u toku kojeg vremena poslodavac može da stekne uvid u radne sposobnosti radnika, te ukoliko on ne pokaže odgovarajuće radne i stručne sposobnosti, radni odnos će prestati istekom vremena predviđenog Zakonom za obavljanje probnog rada. Takođe, ovakav vid rada može prestati i ranije, otkazom od strane zaposlenog ili poslodavca, u kojem slučaju otkazni rok iznosi pet radnih dana. Tokom obavljanja probnog rada, zaposleni ima sva prava, obaveze i odgovornosti iz radnog odnosa.\nKarakteristike radnog odnosa na neodređeno vreme\nOvakva vrsta radnog odnosa obezbeđuje zaposlenom radnu i egzistencijalnu sigurnost. Budući da njegovo trajanje nije ograničeno određenim vremenskim periodom, radni odnos na neodređeno može prestati otkazom od strane poslodavca ili zaposlenog, sporazumom između poslodavca i zaposlenog, usled sticanja uslova za odlazak u penziju, smrću zaposlenog ili u drugim slučajevima utvrđenim Zakonom.\nKarakteristike radnog odnosa na određeno vreme\nZasnivanje radnog odnosa na određeno vreme ograničeno je određenim vremenskim trajanjem, koje je unapred propisano Zakonom o radu i ne može biti duže od 24 meseca. Razlozi zbog kojih se radni odnos zasniva na određeno vreme ogledaju se u objektivnim razlozima koji su opravdani rokom ili izvršenjem određenog posla ili nastupanjem određenog događaja, za vreme trajanja tih potreba. Do prestanka radnog odnosa u ovom slučaju, pored uslova koji su već navedeni, najčešće dolazi usled isteka vremena na koji je zasnovan radni odnos. Ukoliko nakon toga zaposleni nastavi kod poslodavca da obavlja svoj posao, i to najmanje 5 radnih dana, smatra se da je zasnovan radni odnos na neodređeno vreme.\nKarakteristike radnog odnosa na poslovima sa povećanim rizikom\nPod povećanim rizikom podrazumevaju se poslovi koji su teški, naporni i po zdravlje štetni. Dakle, reč je o poslovima kod kojih i pored primene potrebnih i odgovarajućih mera bezbednosti i zaštite života i zdravlja na radu, sredstava i opreme za ličnu zaštitu, postoji povećano šteteno dejstvo na zdravlje zaposlenog. Zaposleni koji rade na poslovima sa povećanim rizikom imaju po Zakonu pravo da rade skraćeno i to do najviše 10 časova nedeljno. Bez obzira na to što se kod ovakvih poslova radi sa skraćenim radnim vremenom, zaposlenom pripradaju sva prava iz radnog odnosa kao da rade puno radno vreme.\nKarakteristike radnog odnosa sa nepunim radnim vremenom\nZakon predviđa da puno radno vreme iznosi 40 sati nedeljno, a Opštim aktom poslodavca ono može biti skraćeno na 36 sati nedeljno, ali ne manje od toga. Radno vreme koje je kraće od punog radnog vremena, podrazumeva radni odnos sa nepunim radnim vremenom. Zaposleni koji rade nepuno radno vreme imaju pravo na zaradu, druga primanja i prava iz radnog odnosa, srazmerno vremenu provedenom na radu, osim ukoliko Zakonom, ugovorom o radu ili Opštim aktom nije drugačije određeno. Poslodavac je dužan da razmotri zahtev zaposlenog za prelazak na puno radno vreme, kao i da obavesti zaposlene o dostupnosti poslova sa punim radnim vremenom. U svakom slučaju, zaposleni koji radi sa nepunim radnim vremenom kod jednog poslodavca, može za razliku do punog radnog vremena, zasnovati radni odnos kod drugog poslodavca i na taj način ostvariti puno radno vreme.\nKarakteristike radnog odnosa za obavljanje poslova van prostorija poslodavca\nObavljanje poslova van prostorija poslodavca podrayumeva rad od kuće i rad na daljinu. Najčešće je reč o poslovima koji ne iziskuju obavezno prisustvo i rad zaposlenog u prostorijama poslodavca. U tim slučajevima, zaposleni ima pravo na zaradu, uslove i prava iz radnog odnosa, kao i zaposleni koji rade na istim poslovima, u prostorijama poslodavca.\nKarakteristike radnog odnosa kućnog pomoćnog osoblja\nRadni odnos može da se zasnuje za obavljanja poslova kućnog pomoćnog osoblja. Kod ovakvog vida radnog odnosa, Ugovorom o radu može da se ugovori da se deo zarade isplati u novcu, a ostatak u naturi, što podrazumeva obezbeđivanje stanovanja i/ili ishrane, s tim da vrednost dela davanja u naturi mora biti izražen u određenom novčanom iznosu. U ovakvim slučajevima, zarada koja se obračunava i isplaćuje u novcu, ne može biti manja od 50% ugovorene zarade zaposlenog. Kada je zarada ugovorena na pomenuti način, u slučaju odsustva sa rada uz naknadu zarade, poslodavac je dužan da zaposlenom naknadu zarade isplati u novcu. Važno je znati da se ugovor o radu sa kućnim pomoćnim osobljem ne može zaključiti sa supružnikom, roditeljima, decom, braćom i sestrama i ostalim srodnicima koji su određeni Zakonom.\nKarakteristike radnog odnosa pripravnika\nPod pripravnicima se podrazumevaju lica koja se prvi put zapošljavaju na poslove, za čije obavljanje su stekli odgovarajući stepen i vrstu stručne spreme, ukoliko je to Zakonom ili Pravilnikom predviđeno kao uslov za rad na određenim radnim mestima. Ukoliko Zakonom nije drugačije propisano, pripravnički staž traje najduže godinu dana, za koje vreme pripravnik ima pravo na zaradu i druga prava iz radnog odnosa.\nPrava i obaveze lica koje stupa u radni odnos\nZakonom o radu predviđeno je da zaposleni ima pravo na odgovarajuću zaradu, bezbednost i zdravlje na radu, adekvatnu zdravstvenu zaštitu, zaštitu ličnog integriteta, poštovanje dostojanstva ličnosti i druga prava u slučaju bolesti, smanjenja ili gubitka radne sposobnosti i starosti, materijalno obezbeđenje za vreme privremene nezaposlenosti, kao i pravo na druge oblike zaštite. Posebnu zaštitu uživaju određene kategorije zaposlenih i to lica mlađa od 18 godina, zaposlene osobe sa invaliditetom, žene za vreme odsustvovanja radi trudnoće i porođaja, odnosno nege deteta. Takođe, zaposleni imaju pravo na udruživanje, učešće u pregovorima za zaključivanje kolektivnih ugovora, mirno rešavanje kolektivnih i individualnih radnih sporova, konsultovanje, informisanje i izražavanje svojih stavova o bitnim pitanjima u oblasti rada.\nShodno obavezama koje su predviđene Zakonom, zaposleni su dužni da savesno i odgovorno obavljaju svoj posao, u skladu sa uslovima i pravilima kod poslodavca, da poslodavca obaveste o bilo kakvom vidu potencijalne opasnosti za život, zdravlje i nastanak materijalne štete, kao i o okolnostima koje utiču ili bi mogle da utiču na obavljanje poslova utvrđenih ugovorom o radu.\nTakođe, zabranjen je svaki vid diskriminacije prilikom zaposlenja i rada, kao i uznemiravanje ili seksualno uznemiravanje zaposlenih.\nPoslodavac je dužan da zaposlenom isplati zaradu, da obezbedi adekvatne uslove za rad koji podrazumevaju bezbednost i zaštitu života i zdravlja na radu, da pruži obaveštenja o uslovima rada i organizaciji rada, po potrebi zatraži mišljenje sindikata ili predstavnika kojeg su odredili zaposleni.\nDa li se ugovor o radu može izmeniti tokom trajanja radnog odnosa?\nU toku trajanja radnog odnosa, poslodavac može zaposlenom da ponudi izmenu ugovorenih uslova rada. Pomenute izmene vrše se na osnovu Aneksa koji predstavlja sastavni deo ugovora o radu. Najčešće se uz Aneks ugovora o radu, zaposlenom dostavlja i pismeno obaveštenje koje sadrži razloge za ponuđeni Aneks ugovora, rok u kome zaposleni treba da se izjasni, a koji ne može biti kraći od 8 radnih dana, kao i pravne posledice koje mogu da nastanu ne potpisivanjem Aneksa ugovora o radu. U određenim slučajevima koji su predviđeni Zakonom, pravne posledice ne potpisivanja Aneksa ugovora o radu, ogledaju se u mogućnosti davanja otkaza zaposlenom.


Tomić: Preliminarno smrt žene nepovezana sa vakcinom\nTanjug 13. marta 2021. 23:42\nZAGREB – Direktor Hrvatske agencije za lekove (HALMED) Siniša Tomić izjavio je da se preliminarno smatra da se ne radi o povezanosti smrti i imunizacije u slučaju 91-godišnjakinje, koja je preminula nakon primljene vakcine AstraZeneka.\nTomić je sinoć za Dnevnik HTV-a najavio da će zasedati zajednička komisija HALMED-a i Hrvatskog zavoda za javno zdravstvo (HZJZ) koja će početkom iduće nedelje doneti konačan zaključak.\nTomić je naveo da je o slučaju 91-godišnje osobe koja je preminula tri dana nakon što je primila vakcinu tražena potpuna dokumentacija koju temeljno treba da prouče službe za farmakovigilanciju i praćenje rizika, prenosi Hina.\nDirektor HALMED-a je na pitanje šta treba da se dogodi da i Hrvatska suspenduje imunizaciju AstraZenekinom vakcinom odgovorio da je za to potreban opravdan zdravstveni okidač, odnosno grupisanje vrlo sličnih nuspojava koje bi bile vezane ili za određenu seriju ili uopšteno za nekakvu vakcinu ili lek.\nTomić je rekao i da je do sada u Hrvatskoj zabeleženo 14 prijava nuspojava sa smrtnim ishodom, u devet slučajeva se radi o Fajzerovoj, u pet o AstraZenekinoj vakcini.\nNaglasio je da je u šest slučajeva isključena bilo kakva povezanost vakcine i smrti, da u dva slučaja nije verovatna povezanost, dok se za šest slučajeva još čeka dodatna dokumentacija.


Pominje se i u optužnici koja je podignuta protiv Samedina Fišića i ostalih, a kojima je danas u 9.30 sati u Kantonalnom sudu Sarajevo bio zakazan nastavak suđenja\nPripadnici MUP-a Kantona Sarajevo identifikovali su danas i Alema Kahrovića koji se dovodi u vezu s lažnim dojavama o postavljenim bombama u Državnom i Općinskom sudu u Sarajevu. Podsjećamo, zbog prijavljenih bombi izvršena je evakuacija svih uposlenika iz zgrade.\nKahrović se trenutno se nalazi na krim obradi u prostorijama policije, piše “Avaz”.\nOn je 2018. godine privođen u policijskoj akciji “Limit” kada su otkrivene dvije grupe osumnjičene za nedozvoljenu proizvodnju i stavljanje u promet opojnih droga i nedozvoljeno držanje oružja.\nGrupe su predvodili Samedin Fišić, zvani Šišmiš i Malik Mušanović, koji su nabavljali drogu, uglavnom amfetamin, ekstazi, marihuanu, spid i kokain.\nKahrović se pominje i optužnici koja je podignuta protiv Samedina Fišića i ostalih, a kojima je danas u 9.30 sati u Kantonalnom sudu Sarajevo bio zakazan nastavak suđenja.\nPodsjećamo, Operativni centar Uprave policije MUP-a Kantona Sarajevo jutros je (u 9.27 sati) zaprimio telefonsku dojavu da su, u zgradama Općinskog suda u Sarajevu i Suda Bosne i Hercegovine, postavljene eksplozivne naprave. Izvršena je evakuacija navedenih pravosudnih institucija, kao i KDZ pregledi u saradnji sa drugim agencijama, utvrđeno je da se radi o lažnim dojavama.\n– Radeći na rasvjetljavanju i dokumentovanju krivičnog djela izazivanja opće opasnosti, policijski službenici Uprave policije MUP-a Kantona Sarajevo, u saradnji sa Obavještajno-sigurnosnom agencijom BIH pod nadzorom Kantonalnog tužilaštva Kantona Sarajevo, identifikovali su, pronašli i lišili slobode osobu osumnjičenu za izvršenje tog krivičnog djela. Radi se o A. K. (1994.) iz Sarajeva. Uprava policije MUP-a KS zahvaljuje Obavještajno-sigurnosnoj agenciji BiH za brzu i efikasnu saradnju, koja je doprinijela rasvjetljavanju tog krivičnog djela – saopćeno je iz MUP-a KS.\n#hapšenje#lažna dojava#alem kahrović\nGalamili pa im nađena droga, oduzet automobil i utvrđeno da su ukrali kravu\nUhapšen državni policajac, osumnjičen za trgovinu drogom


DOBRA VIJEST ZA 270.000 PENZIONERA: JEDNOKRATNA NOVČANA POMOĆ DO KRAJA APRILA | Hayat.ba\nDOBRA VIJEST ZA 270.000 PENZIONERA: JEDNOKRATNA NOVČANA POMOĆ DO KRAJA APRILA\nVlada entiteta RS donijela je večeras, na 23. posebnoj sjednici u Banja Luci, Odluku o odobrenju sredstava za isplatu jednokratne novčane pomoći korisnicima penzije.\nSredstva neophodna za realizaciju ove odluke u iznosu od 15.669.170 КM obezbijediće se iz budžeta entiteta RS za 2021. godinu.\nZa 72.114 korisnika penzije kojima obračunata penzija za april 2021. godine iznosi 415,82 КM ili manje, isplaćuje se jednokratna novčana pomoć od 80 КM, a za 198.001 korisnika penzije, kojima obračunata penzija za april 2021. godine iznosi više od 415,82 КM, isplaćuje se jednokratna novčana pomoć od 50 КM.\nIsplata jednokratne novčane pomoći izvršiće se putem Fonda za penzijsko i invalidsko osiguranje RS do kraja aprila.\nIsplata ovih pomoći najavljena je prvo danas na pres konferenciji SNSD-a u Banjaluci.


Iz BiH tokom ove godine proterano više od 500 migranata | SC Radar\nIz Službe za poslove sa strancima BiH navode da sprovode pojačane aktivnosti na deportovanju migranata u njihove matične zemlje ili u one iz kojih su došli u BiH u skladu sa sporazumom o readmisiji.\nNavodi se i da je u imigracioni centar na području BiH smešteno 430 migranata koji su ostvarili ukupno 16.428 korisničkih dana. Osim toga, iz Službe za poslove sa strancima su dodali da provode potrebne mere i aktivnosti nad migrantima koji su počinili krivična dela.\n“Kao uslov za izvršenje rešenja o proterivanju i deportaciji migranta u matičnu zemlju je utvrđivanje njegovog stvarnog identiteta. U 99 posto slučajeva migranti nemaju isprave na osnovu kojih bi se utvrdio njihov identitet te prilikom registracije daju lažne podatke (ime, prezime, datum rođenja, državljanstvo) što dodatno otežava celokupan postupak”, navode iz Službe napominjući da se bez utvrđenog identiteta, migranti, stranci ne mogu udaljiti iz BiH.\nU proteklom periodu, Služba za poslove sa strancima je uputila preko 1.100 zahteva za utvrđivanje identiteta stranaca ambasadama zemalja porekla, te još 3.000 urgencija zbog neodgovorenih zahteva za proverom identiteta.\n“Od početka 2020. godine registrovali smo 15.239 migranta i izdali 1.071 rešenje o proterivanju. Imigracioni centar ima 100 mesta te je u proteklom periodu ozbiljno devastiran zbog čega su mu kapaciteti dodatno smanjeni. Shodno tome, evidentno je da se u njega ne mogu smestiti sve osobe kojima je izdato rešenje o proterivanju”, navode iz Službe.\nOni objšnjavaju da se u imigracioni centar smeštaju oni koji mogu predstavljati pretnju po sigurnost BiH, počinioci težih krivičnih dela kao i osobe za koje su se stekli uslovi za udaljenje iz BiH.\nKonte: Neće biti prekomponovanja vlade\n“Dara iz Jasenovca” je SRPSKI KANDIDAT ZA OSKARA


Tag / Viljareal / Vesti online\nOmiljen saigrač napadačima, fudbaler od čijih centaršuteva žive golgeteri. Antonio Rukavina (33) je svojevremeno u Železniku predstavio osnove u igri fudbalera koji dejstvuje sa bočnih...\nBarselona "petardirala" gradskog rivala\nU 16. kolu španske Primere lider šampionata, ekipa Barselone deklasirala je na gostovanju gradskog rivala Espanjol sa 1:5, dok se Viljareal pobedom nad Majorkom 3:1 učvrstio na trećem mestu.\n21:48 >> 23:18\nNilmar srušio Sevilju u derbiju\nFudbaleri Viljareala savladali su u nedelju uveče na "Madrigalu" ekipu Sevilje u derbiju 14. kola španske Primere golom Brazilca Nilmara u 31. minutu meča, što je ovu ekipu popelo na treće mesto...\nMesi sa dva gola srušio Viljareal\nFudbaleri Barselone ostvarili su i devetu pobedu u šampionatu, pošto su u 11. kolu Primere bili bolji od Viljareala 3:1.\n22:03 >> 23:11\nDeportivo ubedljiv, po bod Viljarealu i Atletiku\nNa mečevima 9. kola španske Primere ekipa Viljareala je remizirala na gostovanju Hihonu 1:1, istim rezultatom završen je meč između Atletiko Madrida i Almerije, a prvu pobedu u sezonu ostvario...\nViljareal umesto Majorke u Ligi Evrope\nBarselona dovodi Fabregasa i Vilju?!\nHetafe porazio Sevilju u goleadi\nU izuzetno uzbudljivom meču Hetafe je pobedio Sevilju rezultatom 4:3, čime je ugrozio šanse ovog kluba da osvoji četvrtu poziciju i naredne sezone učestvuje u kvalifikacijama za Ligu šampiona.\nLjorente doneo pobedu Viljarealu\nFudbaleri Viljareala pobedili su na svom "El Madrigalu" ekipu Deportiva rezultatom 1:0 u meču 24. kola Primere.\nViljareal i Atletiko poraženi kao domaćini\nEkipe Viljareala i Atletiko Madrida sve su dalje od pozicija koje naredne sezone vode u evropska takmičenja, pošto su večeras u okviru 20. kola Primere poraženi na svojim stadionima od Osasune i...\nViljareal "potopio" Tenerife\nFudbaleri Viljareala slavili su u 9. kolu španske Primere protiv Tenerifa sa ubedljivih 5:0.


U Tuzli odrzan Liberty seminar - Liberty.ba\nU Tuzli održan Liberty seminar\nUdruženje građana "Multi" je u suradnji sa Language of Liberty institutom iz SAD-a, pod pokroviteljstvom Friedrich-Naumann-Stiftung, održalo prvi u niz Liberty seminara u Tuzli. Riječ je o seminarima koji se održavaju već duži niz godina, i na kojima je dosad učestvovalo nekoliko hiljada mladih širom svijeta.\nSeminar su vodili Glenn Cripe i Andy Eyschen iz Language of Liberty instituta i Admir čavalić, predsjednik udruženja "Multi". U okviru seminara, oko dvadeset prisutnih učesnika je moglo čuti nešto novo o idejama slobode, konceptu prava pojedinca, sa naglaskom na negativna prava na život, slobodu i imovinu. Pored toga, prisutni su se u period od četiri sata imali priliku upoznati sa radom Adama Smitha, promišljanjima Frederic Bastiata i filozofijom Ayn Rand.\nNa kraju, održano je interaktivno predavanje na temu trenutne ekonomske situacije u Tuzlanskom kantonu, sa zaključkom da su deregulacija poslovanja i liberalizacija tržišta u ovom trenutku jedine opcije koje su moguće, kako iz perspektive budžeta, tako i privrede TK. Svaki od učesnika seminara je pored prigodnog certifikata na poklon dobio knjigu "Why Liberty" i mini izdanje Ustava SAD-a. Seminar je održan na engleskom jeziku, dok je prostor za održavanje seminara obezbjedila Cambridge English School Tuzla.


Održan sastanak predsjednika Odbora za zdravstvo, rad i socijalno staranje sa ambasadorom Republike Slovenije\nsrijeda, 03 oktobar 2018 14:55\nPredsjednik Odbora za zdravstvo, rad i socijalno staranje Suad Numanović sastao se danas sa ambasadorom Republike Slovenije u Crnoj Gori Mitjom Močnikom.\nSastanak je održan na inicijativu predsjednika Odbora za zdravstvo, rad i socijalno staranje Suada Numanovića, sa ciljem uspostavljanja bliže saradnje i razmjene iskustava između Odbora za zdravstvo, rad i socijalno staranje i radnih tijela iste ili slične nadležnosti Državnog zbora Republike Slovenije.\nPredsjednik Odbora je istakao da su oblasti zdravstva i socijalne zaštite životne teme za građane Crne Gore i da su njihova očekivanja najviše usmjerena upravo na te oblasti.\nGovoreći o oblasti zdravstva, napomenuo je da je Crna Gora 2011. godine, potpisala Memorandum o saradnji u oblasti zdravstva i medicine sa Republikom Slovenijom. Numanović je rekao da je kroz saradnju dvije zemlje urađeno dosta ali i da postoji prostor da se ta saradnja upotpuni i podigne na još viši nivo.\nŠto se tiče socijalne zaštite, naveo je da se u toj oblasti sistemski radi na polju zakonodavstva kako bi se riješilo, uvijek aktuelno, pitanje balansa kvalitetne socijalne zaštite. U tom smislu konstatovao je da je 2010. godine, potpisan Sporazum o socijalnom osiguranju sa Administrativnim sporazumom između Crne Gore i Republike Slovenije.\nPredsjednik Odbora posebno je istakao Zakon o penzijskom i invalidskom osiguranju i naglasio da se, u ovom trenutku, Crna Gora suočava sa pitanjem održivosti penzionog sistema, zbog, kako je naveo, disbalansa između broja zaposlenih i broja penzionera u državi. U tom smislu, naveo je da je reforma penzionog sistema veoma važna tema i da bi Crnoj Gori, u toj oblasti, značajna bila iskustva Republike Slovenije.\nGovoreći o Zakonu o radu, Numanović je naveo da je ovaj zakon pretrpio nekoliko izmjena u protekloj deceniji, ali da se, još uvijek, nije postigao cilj da svi socijalni partneri budu zadovoljni. Rekao je da se socijalni dijalog vodi na nivou Socijalnog savjeta Crne Gore i posebno je istakao intenzitet rada ovog tijela.\nImajući u vidu da Vlada Crne Gore priprema izmjene i dopune Zakona o penzijskom i invalidskom osiguranju i Zakon o radu do kraja 2018. godine, predsjednik Odbora je iskazao interesovanje Odbora za zdravstvo, rad i socijalno staranje za realizaciju studijske posjete radnim tijelima, iste ili slične nadležnosti, Državnog zbora Republike Slovenije. On je izrazio mišljenje da bi ova posjeta bila veoma značajna za Odbor kako bi se, kroz kvalitetnu saradnju i razmjenu iskustava, dobio odgovor za donošenje ovih zakona, koji bi uticali na poboljšanje kvaliteta života građana Crne Gore.\nAmbasador Republike Slovenije u Crnoj Gori Mitja Močnik, razmijenio je sa predsjednikom Odbora iskustva Republike Slovenije iz oblasti koje su u nadležnosti Odbora i posebno naglasio kako bi potencijalna studijska posjeta, bila dobra mogućnost za razgovor sa poslanicima Državnog zbora Republike Slovenije povodom zatvaranja pregovaračkih poglavlja za pristupanje Evropskoj uniji.


Muzička recenzija: Glib „Blue Collar Elite Escort Motel“ (Ammonite Records 2021) | City Magazine\nMuzička recenzija: Glib „Blue Collar Elite Escort Motel“ (Ammonite Records 2021)\nAUTOR: Aleksandar S. Janković 05 Apr, 2021\nKažu da se Koči Popoviću pripisuje rečenica: „Kad čujem da postoji srpski amerikana bend i da se zove Glib, ja se odma’ mašim za revolver!”. Ipak, u ovom našem posebnom mentalnom i fizičkom glibu, gde smo antropološki stigli da se uglibimo, ovo ne bi trebalo da bude saundtrek.\nU stvari, album grupe Glib, naslova koji asocira na kešovske pijane snove posle druženja s Dilanom, i koji je neuhvatljiv osim da se pola sata uči napamet, iznenađujuće je konzistentan, posle dva, na magnovenje i razvučena EP-ja o kojima smo već pisali u City Magazinu. Opet je na snazi Glib rutina, šest meseci, tri sešna, pet dana, jedan mikrofon i odjednom imamo klasičan tajming dobrog starog CD-a (ne razmišljajte o dvostrukom albumu, zaglibićete finansijski), a muzika je svakako stilski raznolikija nego kod prethodnika.\nMuzički, Marinovićev glas i dalje leluja između kasnog Džonija Keša i kasnijeg Marka Lanegana, i pruža emotivni smiraj kao da vas grli omiljeni deda-stric koji je stigao iz dijaspore s mnogo dobrih priča. U stvari, patinu i rustičnost jednog nivoa ovog albuma, vizuelno je skoro savršeno sažeo spot za pesmu Moonshiner’s Dream u režiji Olivije Glib (da, svi Glibovići imaju inkognito identitet). Onda, pored nezaobilaznog prisustva svih faza (osim kompjuterske) Nila Janga, ovog puta se naslućuje i rani Džon Kuger pre nego što je postao Melenkamp, Uncle Tupelo i puritanske scene pre nego što je Džef Tvidi krenuo u uporednu avanturu analogno-digitalno.\nKako god, ovaj album, ili ako ne želite jednostavno, Blue Collar Elite Escort Motel je old skul album za old skul publiku kojoj se istorija filma završava Fordovim Liberti Valansom. Ko hoće otkriće i neke lokalne probleme, ali ako jednu pesmu treba poslati na Amerikana Eurosong koji bi trebalo da se održi u Nešvilu krajem jula, onda neka bude C’mon Lord. Ali to je samo jedno mišljenje…\n#amerikana #domaća muzika #muzičke recenzije #recenzije albuma


public transportation Archives - Страница 8 од 8 - PUTOVANJE online\nLokalni javni prevoz Dubai sastoji se od Dubai metroa, autobusa, vodeni autobusa i Abras (vodeni taksi). RTA paket pod nazivom „Jedan dan u Dubaiju ‘omogućava putovanje na svim linijama javnog prevoza koji pokriva glavne gradske znamenitosti. Abras Abras su motorizovani tradicionalni drveni čamci koji povezuju Bur Dubai i Deira preko Прочитај више…\nLos Angeles je dom jedne od najboljih javnih saobraćajnih mreža u zemlji, uključujući i metro, nadzemnu železnicu, autobuse i transfer do skoro svakog ugla u širem području Los Anđelesa. Javni prevoz i gradu Los Anđelesu obavlja više različitih kompanija, ali najvažnija i najveća je kompanija Los Angeles County Metropolitan Transportation Прочитај више…\nNa Gran Kanariji gradski prevoz baziran je na autobuskom sistemu transporta. Na Gran Kanariji ne postoji železnički saobraćaj. Autobuski sistem je dobro organizovana i veoma efikasna transportna mreža. Turisti za prevoz koriste autobuse, taxi ili automobile koji se mogu rentirati uglavnom na recepciji hotela ili u nekoj od brojnih renta Прочитај више…


Danas i sutra vakcinacija bez naručivanja - Novosti Plus\n13 Jula, 2021 Kristina Prole\t0 Comments\nJZU „Dom zdravlja“ u Banjoj Luci u utorak i srijedu, 13. i 14. jula 2021. godine, organizuje vakcinaciju stanovnika grada Banje Luke bez prethodnog zakazivanja, na vakcinalnom punktu u hali „Banjalučkog velesajma“.\nVakcinacija protiv korona virusa, bez prethodnog naručivanja, odvijaće se u periodu od 14:00 do 19:00 časova vakcinom proizvođača Astra Zeneka.\n“Napominjemo da se na “Dan otvorenih vrata” za vakcinaciju protiv Kovid-19 mogu javiti isključivo osobe koje imaju mjesto prebivališta u Banjoj Luci”, saopštili su iz Doma zdravlja.\nNaime, vakcinacija protiv korona virusa, bez prethodnog naručivanja, kako je ranije najavljeno – odvijaće se i danas, 12 jula, od 15:00 do 19:00 časova.\n← Obilježena krsna slava stranke Šarović: Republika Srpska je nezamisliva bez SDS\nObraćanje načelnika opštine Sokolac na početku promotivne kampanje projekta ,,Via Dinarika” →


Promocija knjige "Kralj Milan i lejdi Čerčil" u Čajetini | Vila As\nU sali biblioteke Ljubiša R Đenić u Čajetini, u utorak 1. novembra 2016. godine u 19 časova biće predstavljena knjiga Dragoslave Koprivice “Kralj Milan i lejdi Čerčil”. Knjigu je objavila izdavačka kuća “Pešić i sinovi”.\nDragoslava Koprivica, rođena Stefanović u Gornjem Milanovcu 1971. godine, diplomirala je na Fakultetu političkih nauka u Beogradu, gde sada živi a objavila je veliki broj eseja i pripovedaka, kao i osam knjiga i član je Udruženja književnika Srbije.\nU romanu “Kralj Milan i lejdi Čerčil” gospođe Koprivice, čitaoci će moći da potraže odgovor na pitanje da li je Vinston Čerčil sin kralja Milana Obrenovića.\nNa promociji će pored autorke učestvovati i profesorka umetnosti, Slobodanka Dojčinović.


РАТ У ТУРСКОЈ: Курди убили 8 турских војника и прогласили аутономију покрајине Тунџели!\nRAT U TURSKOJ: Kurdi ubili 8 turskih vojnika i proglasili autonomiju pokrajine Tundželi!\nNa jugoistoku i istoku ove države situacija iz dana u dan je sve turbulentnija. Radnička partija Kurdistana je sa svojim gerilskim vojnim krilom, uspela da uspostavi kontrolu nad pojedinim delovima regionalnih puteva i da počne da kontroliše saobraćaj u ovoj pokrajini. Počevši od ponedeljka, postavljeno je nekoliko barikada na kojima se vide uniformisani Kurdi sa dugim cevima.\nTurska vojska i policija reagovala je tako što je uputila dodatne snage u ovaj region pokušavajući da situaciju zadrži pod čvrstom kontrolom. Međutim, izgleda da oni sa tim pokretima u velikoj meri razvlače svoje snage pred geografski velikim prostorima gde su Kurdi većina.\nDa li je vreme da se stvori država Kurdistan?\nKURDI UZVRAĆAJU UDARAC: Turska u panici, ubijena tri vojnika!\nI pokrajina Agri koja se nalazi prema jermenskoj granici, je postala veoma nestabilna. I tamo je kurdsko stanovništvo izašlo na masovne demonstracije tražeći samoupravu. Takođe, u ostalim sredinama gde su Kurdi većina situacija polako izmiče kontroli i preti da preraste u širi konflikt pa čak i ustanak.\nTurski mediji saopštavaju da situacija nije ni izbliza tako teška, te da će se turske bezbednosne snage uspešno obračunati sa naoružanim banditima. Međutim sa lica mesta dolaze veoma kontadiktorne vesti….\nVeć smo pisali o situaciji u okolini grada Varto, gde se isprva pomislilo da su turske snage brzo završile posao ponovnim preuzimanjem ovog grada. Međutim, tamo situacija nije nimalo rasčišćena, jer se i dalje puca po okolnim visovima, a turske snage sve češće bivaju uvučene u borbe sa RPK odredima. Kurdski gerilski odredi napadaju na njihove patrole, presecaju komunikacije, ruše postavljene punktove.\nRecimo u provinciji Sirt se u poslednja 24 časa vode žestoke borbe, od kada je u zasedu upala jedna kolona sastavljena od turskih vojnika. Nezvanično, tom prilikom Kurdi su ubili 8 turskih vojnika, a više desetina ranili.\nU provinciji Dijarbakir su tokom današnjeg dana izbile nasilne demonstracije, a na ulicama grada je u toku policijski čas. Takođe došlo je do puškaranja i po Carigradu (Istanbulu) u kojima ima ranjenih…\n( Borbeni Efektivi )\nNiko tu nikog nije napao , to je samo dio rezije koja se kuha u istoj onoj ratno-huskackoj kuhinji sto sve ratove i nemire kreira\nAmin Boze daj, da se kazne nakaze koje su dosli na nasu zemlju i svetu Vizantiju!


Akcija na Grčka Info portalu - poklon paket pomoći na putu\nU toku je akcija Grčka Info portala koja, u saradnji sa Atlas 24h pomoć na putu, obezbeđuje svojim čitaocima besplatan dodatak uz Plavi paket pomoći na putu, pri čemu dodatak pruža mogućnost putne asistencje na teritoriji Makedonije i Grčke. Ukoliko se korisniku ukaže potreba za putnom asistencijom, procedura je sledeća:\nNajpre se, ukoliko je moguće, kako bi korisnik u najkraćem roku nastavio svoje putovanje, pristupa poravci na licu mesta. Kako je i u uslovima paketa navedeno, popravka na licu mesta podrazumeva besplatnu zamenu pneumatika, ukoliko korisnik poseduje svoj sopstveni zamenski, a iz nekog razloga nije u mogućnosti da ga sam zameni (npr. ne poseduje odgovarajući ključ, dizalicu, ili nešto od pomenutog alata ne funkcioniše, i slično). Takođe, u slučaju da korisnik iz nekog razloga ostane bez struje, te se isprazni akumulator, saradnik dolazi sa potrebnom aparaturom i daje struju korisniku kako bi odmah nastavio svoje putovanje. Isto je i u slučaju kada korisnik ostane bez goriva. Saradnik tada izlazi na mesto gde je korisnik stao i šlepa ga do prve najbliže pumpe kako bi korsnik sam sebi sipao gorivo i nastavio dalje putovanje.\nU slučaju kada je kvar na kolima veći, te se situacija ne može rešiti popravkom na licu mesta, kako je prethodno opisano, korisnik ostvaruje pravo na šlepovanje svog auta i Atlas 24h pomoć na putu mu pokriva do 100 km šlepovanja u oba pravca, što znači da u krugu od 50 km korisnik ima besplatno šlepovanje svog automobila. Tom prilikom 2 putnika iz automobila imaju besplatan prevoz tamo gde se šlepa i auto.\nPoklon paket je osmišljen iz razloga kako bi se našim građanima koji putuju na more u Grčku obezbedila besplatna prva pomoć za automoil u slučaju da se desi neka neželjena situacija na putu.\nOvaj paket traje 31 dan i korisnik prilikom sklapanja ugovora treba odmah da odredi koji će to period da bude. Korisnik usluge pomoći na putu ima pravo da iskoristi samo jednu od navedenih asistencija za vreme trajanja tog ugovora.\nUSLOVI POKLON PAKETA GRČKA INFO


Vesti online / Vesti / Svet / Britanija: Osuđen par koji je nazvao dete po Hitleru\nBritanija: Osuđen par koji je nazvao dete po Hitleru\nTri osobe su danas osuđene zbog pripadnosti zabranjenoj ultradesničarskoj grupi u Britaniji, javlja AP.\nBritanci Adam Tomas (22) i Klaudija Patatas (38), koji su svoje dete nazvali po Adolfu Hitleru, osuđeni su zbog članstva u ultradesničarskoj grupi Nacionalna akcija.\nOsuđen je i Daniel Bogunović (27), ali se ne navodi kakve kazne su im izrečene.\nPorotnicima je danas tokom suđenja pokazana slika Tomasa kako drži svog sina u odori rasističkog Kju Kluks klana.\nNacionalna akcija je zabranjena 2016. godine u Britaniji nakon što je jedan ultradesničar ubio britansku političarku Džo Koks.\nVojska UK pravi planove u slučaju Bregzita bez sporazuma


Nedostaje sedam sati Trumpovih razgovora na dan napada na Kongres\nARHIVA: Predsjednik Donald Trump razgovara telefonom u Ovalnoj kancelariji Bijele kuće.\nPodaci Bijele kuće sadrže prazninu od više od sedam sati u bilješkama o zvaničnim telefonskim razgovorima koje je bivši predsjednik Donald Trump vodio 6. januara 2021. godine, na dan kada se odigrao smrtonosni upad u Kapitol, objavili su u utorak Washington post i TV mreža CBS.\nLogovi predati komisiji Predstavničkog doma koja istražuje napad pokazuju da Trump nije vodio nijedan telefonski razgovor između 11:17 sati ujutru i 6:54 popodne, u vrijeme kada su njegove pristalice upale u Kongres dok su članovi Kongresa glasali o potvrdi pobjede demokrate Džoa Bajdena na izborima 2020.\nPodaci na 11 stranica predati članovima komisije pokazuju da je Trump telefonom razgovarao sa najmanje osam osoba prije te pauze, i sa 11 osoba poslije toga, objavili su Post i CBS.\nPredstavnici odbora i Trump nisu bili dostupni novinarima koji traže komentar na izvještaj.\nU brojnim dosadašnjim javnim izvještajima pominje se više razgovora koje je Tramp vodio 6. januara sa svojim saradnicima i članovima Kongresa, zbog čega komisija istražuje da li je tokom dana vodio komunikacije kroz nezvanične kanale, navodi se u medijskom izvještaju, koji se poziva na izjave dvije osobe upućene u kongresnu istragu.\nLider republikanaca u Predstavničkom domu Kevin Makarati prošle godine je opisao kako je tokom nereda razgovarao sa predsjednikom i apelovao na njega da pozove svoje pristalice da se povuku, i prizna izborni poraz.\n"Bio sam veoma jasan kada sam nazvao predsjednika", rekao je u to vrijeme Mekarti za CBS. "Ovo mora da prestane, mora da izađe pred građane Amerike i poruči pristalicama da prestanu sa tim što rade."\nNew York Times je u utorak objavio da se kongresni istražitelji, zajedno sa federalnim tužiocima, koncentrišu na Trumpov tvit od 19. decembra 2020, u kome je pozvao pristalice da odu u Vašington 6. januara navodeći da će "biti ludo".\nKomisija Predstavničkog doma u ponedeljak je jednoglasno glasala za podizanje optužbe za nepoštovanje Kongresa protiv Pitera Navara, bivšeg savjetnika za trgovinu predsjednika Trampa, i Danijela Skavina, koji je bio zamjenik Trampovog šefa kabineta.\nSudija: Trump vjerovatno počinio krivično djelo planom za opstrukciju Kongresa


Profesor ustavnog prava Gajstlinger: „Kao Austrijanac, želim da se izvinim zbog Inckove odluke“ :: realno55 ::\nProfesor ustavnog prava Gajstlinger: „Kao Austrijanac, želim da se izvinim zbog Inckove odluke“\nŽelim kao Austrijanac u svoje ime da se izvinim zbog toga što je jedan Austrijanac donio takvu vrstu odluke i kršio prava i Ustav Republike Srpske, kao i sve ustavne kategorije što se tiče Ustava BiH, rekao je Gajstlinger profesor ustavnog prava iz Salcburga.\nMihael Gajstlinger i Rajko Kuzmanović//Foto: SRNA\nPrema njegovim riječima, Valentin Incko je bio zadužen da intepretira i nadzire probleme u okviru sprovođenja civilnog dijela ustava, ali je prekršio svoja ovlašćenja i sebi prisvajao kompetencije koje mu nisu date aneksom 4 Dejtonskog mirovnog sporazuma.\nGajstlinger je naglasio da posljednja odluka bivšeg visokog predstavnika BiH, Valentina Incka, nije jedina.\n„Moram priznati da ova zadnja odluka nije jedina, ustanovili smo da je bilo 60 takvih odluka, ne samo ovog zadnjeg nego i svih visokih predstavnika koji su mijenjali ustav.\nSmatram da u međunarodnom pravu i međunarodnim odnosima, ova vrsta protektorata u BiH je i neka vrsta diktature jedne osobe i smatram da treba da se vrati izvornom pisanom slovu i izvornom Dejtonu“, kazao je jedan od najboljih evropskih teoretičara ustavnog prava.\nUstav koji je napravila Republika Srpska, oskrnavio je visoki predstavnik, kaže Rajko Kuzmanović.\n„Treba reći da smo mi u Republici Srpskoj napravili kvalitetan ustav koji je jako bitan, ali koga je na veliku žalost više puta oskrnavio visoki predstavnik. Zato su ovakva predavanja jako važna jer istina treba da prodre u svijet da je Republika Srpska kooperativna i da radi na tome da se primijenjuje ustav“, istakao je predsjednik Akademije nauka i umjetnosti Republike Srpske te dodao:\n„Mi očekujemo da će savremeni svijet to shvatiti i da ćemo doći u jedan položaj gdje i sve druge demokratske zemlje svijeta jesu“, dodao je Kuzmanović.\nGajstlinger je podvukao da je reakcija Republike Srpske opravdana iz razloga da je to jedini način na koji Srpska može da se odbrani od toga.\nProfesor ustavnog prava, odgovorio je na pitanje oko narušavanja Dejtona.\n„Odgovor je jednostavan- ako Republika Srpska kao potpisnica, tj kao dio Dejtona te FBiH traže da na taj način funkcionišete, to se može sprovesti i međunarodna zajednica to treba da poštuje kao i način funkcionisanja BiH“, izjavio je Gajstlinger.\nPodsjetimo, predavanje „Ustav BiH i Dejton“ profesora ustavnog prava iz Salcburga Mihaela Gajstlingera, održano je danas u prostorijama Akademije nauka i umjetnosti Republike Srpske. Ovaj događaj organizovala je Akademija u saradnji sa Predstavništvom Srpske u Austriji.


PAPAMOBIL IZ SRBIJE Papa Franja se kragujevačkim fijatom provozao po Vašingtonu\nPapa Franja u utorak je automobilom "fijat 500 L", koji se proizvodi u Kragujevcu, došao iz američke vazduhoplovne baze u Vašingtonu u diplomatsku misiju Vatikana u srcu Vašingtona.\nPapu su u vozilu "fijat 500 L" ulicama Vašingtona, gde su ga pozdravili građani prestonice, ispred i iza pratila dva ogromna džipa u povorci vozila.\nPrvu veče u SAD papa Franja je proveo u Apostolskoj nuncijaturi u Vašingtonu, gde se zadržao nekoliko minuta da pozdravi građane koji su ga tu dočekali.\nNakon posete Kubi, papa Franja doputovao je u Sjedinjene Američke Države gde ga je u američkoj vazduhoplovnoj bazi "Endruz" u Vašingtonu dočekao predsednik SAD Barak Obama sa suprugom Mišel i američkim zvaničnicima.\nPapa Franja je došao u prvu posetu SAD, a iz aviona kojim je sleteo u američku vazduhoplovnu bazu "Endruz", automobilom "fijat 500 L" došao je nešto pre 17 sati po lokalnom vremenu.


U BiH se nalazi 2.500 migranata, značajno smanjen broj ilegalnih ulazaka – RTV BPK\n8. Novembra 2018.\tBosna i Hercegovina\nČlanovi Operativnog štaba za pitanja migracija u BiH na današnjem sastanku u Sarajevu analizirali su trenutnu situaciju u te donijeli zaključke s ciljem poboljšanja kontrole ulaska i kretanja migranata. Konstatovano je da je u posljednjoj sedmici značajno smanjen broj ilagalnih ulazaka, a također je smanjen broj migranata koji borave u našoj zemlji na oko 2.500 osoba.\nTakođer, otvaranjem prihvatnih centara u Bihaću i Ušivku kod Sarajeva, znatno je poboljšana situacija sa smještajem migranata. Kapaciteti ova dva centra se svakodnevno proširuju, a privodi se kraju i adaptacija objekta Đačkog doma u Bihaću gdje su stvoreni bolji uslovi za boravak migranata u hladnijem periodu.\nTakođer, vode se razgovori oko trajnijeg rješavanja smještaja na području Velike Kladuše, gdje se trenutno koriste kapaciteti firme Miral, u koji bi se mogli smjestiti migranti iz kampa Trnovi.\nUkazano je na postojanje opstrukcija od strane vlasti u Velikoj Kladuši, što otežava rješavanje ovog problema na području ove općine.\nTokom sastanka posebno je ukazano da policija Hrvatske vraća migrante koje nađu čak u dubini svoje teritorije, mimo graničnih prijelaza BiH i procedura koje predviđa Sporazum o readmisiji. Zatražene su detaljne informacije o ovim pojavama o čemu će ministar sigurnosti BiH Dragan Mektić upoznati zvaničnike u Republici Hrvatskoj.\nTakođer, usvojena je preporuka da sve institucije koje se bave pitanjem migracija naprave planove zaštite djece od seksualnog iskorištavanja, kako bi se dodatno zaštitile ove ranjive kategorije.\nSusret sa čelnicima USK\nMinistar sigurnosti Bosne i Hercegovine Dragan Mektić i ministrica za ljudska prava i izbjeglice BiH Semiha Borovac sastali su se jutros da delegacijom Unsko-sanskog kantona, predvođenu premijerom USK Mustafom Ružnićem, ministrom unutrašnjih poslova Mujom Koričićem i gradonačalnikom Bihaća Šuhretom Fazlićem sa kojima su razgovarali o mjerama za poboljšanje migrantske situacije na području ovog kantona.\nMinistri Mektić i Borovac su obećali da će vlasti USK imati punu podršku i još snažnije uključenje državnih vlasti u rješavanju problema migranata. Posebno je istaknuta potreba daljeg smanjenja priliva migranata u USK.\nPremijer Ružnić je insistirao da se nađe rješenje za voz Sarajevo-Bihać koji migranti i dalje koriste kako bi došli do USK. Ministar Mektić je najavio da će o ovome upoznati Vijeće ministra BiH te Vladu FBiH jer nekontrolisan priliv migranata na područje USK može pogoršati sigurnosnu ali i humanitarnu situaciju u ovom kantonu.


POČETNA TEHNODROM Google ukida podršku za jednu svoju aplikaciju\nKao što joj samo ime govori, aplikacija pretvara vaš uređaj u virtuelnu mernu traku pomoću koje možete da znate dimenzije predmeta iz stvarnog sveta – jednostavno ćete morati da usmerite kameru prema njima. Na osnovu recenzija koje su korisnici ostavili na Google Plaiu, aplikacija je bila nestabilna i sklona padovima. Njegova merenja takođe nisu bila sasvim tačna, a karakteristike su bile prilično nejasne. Iako je kompanija prošle godine za nju izvodila više konverzija jedinica, velika ažuriranja aplikacije bila su malobrojna. S obzirom na to da je razvoj bio spor i sporadičan, gašenje se verovatno već neko vreme spremalo.\nPRETHODNI ČLANAKMemorijal “Bora Beka” u Kostolcu nikad brojniji\nSLEDEĆI ČLANAKKo je primio kinesku i “Fajzerovu” vakcinu može odmah da da krv


source.ba | Do 15 godina zatvora za nazivanje Republike Srpske genocidnom\nU RS-u preminulo 12 osoba, još 450 novooboljelih\nSalkić: Instrukcija Damjanovića je u suprotnosti s Ustavom\nRadio-televizija Republike Srpske objavila je dopune ovog Krivičnog zakona.\nOvo predstavlja odgovor i zaštitu na Inckovo nametanje odluke o "zabrani negiranja genocida".\nPogledajte kompletan sadržaj:\n1. Ko javno izloži poruzi, preziru ili grubom omalovažavanju Republike Srpske, njenu zastavu, grb, amblem ili himnu, kazniće se kaznom zatvora do tri godine.\nOvaj zakon stupa na snagu narednog dana od dana objavljivanja u Službenom glasniku Republike Srpske.\nVlada Srpske će na sutrašnjoj sjednici razmatrati ovo pitanje.\nTagovi: Dopune krivičnog zakonaRS